text:
Mary şäherinde ýerleşýän amerikan burçyň esasy maksady Türkmenistanyň we Amerikanyň Birleşen Ştatlarynyň halklarynyň arasyndaky özara düşünişmegi berkitmegi amala aşyrmakdyr. Şeýle hem, bu merkez ABŞ-nyň taryhy, ykdysady, medeni we jemgyýetçilik durmuşy hem-de bilim baradaky iň täze maglumaty hödürleýär.
ABŞ-nyň bilim maksatnamalary baradaky maglumaty ähli isleg bildiryän adamlara bermeklik amerikan burçlaryndaky ABŞ-da bilim almaklyk baradaky maslahatçysynyň esasy wezipeleriniň biri hasaplanylýar. Şeyle hem Amerikan burçlarynda ABŞ-da bilim bilen baglanyşykly hemme maglumatlary tapmak mümkindir
Mary Amerikan Burçynda maglumat serişdeleriniň nusgawy toplumy bardyr. Ol özüne internet ulgamyna giň mümkinçilikleri, şunuň ýaly-da, dürli eserleri hödürleýän kitaphanany, maslahat beriş merkezleri, söhbet mejlishanalaryny birikdirýär.
Amerikan burçlaryndaky maglumat serişdeleriniň aglaba bölegi iňlis dili boýunça okuw kitaplaryndan, çeper eserlerden, maglumat görkeziji edebiýatlardan, yzygiderli neşirlerden, kataloglardan, ensiklopediýalardan, sözlüklerden we beýleki okuw serişdelerinden ybaratdyr. Şunuň ýaly-da, olar audio we wideo/DVD toplumlary öz içine alýar. Maglumat beriş serişdelerinden başga-da amerikan burçlarynda dürli görnüşli medeni okuw çäreleri geçirilýär.
Bu alnyp barylýan çäreleriň gerimi giňdir: Oňa iňlis dilininde TOEFL, SAT, we ABŞ-nyň ýokary okuw mekdepleri barada maslahatlary; amerikan medeniýetini öwrediş çareler; we ş.m. degişlidir. Bu ýerde amerikan wideo-filmleri baradaky söhbetler, tanyşdyrmalar we Amerikadan gelen adamlar bilen duşuşyklar guralýar.
Her aýyň dowamynda Mary Amerikan Burçyna iki müňden hem köp höwesjeňler gatnaşýarlar. Olar kitaphanadan, internet ulgamyndan peýdalanyjylar, ABŞ-da bilim almak baradaky maglumatlary almak isleýänler, amerikan burçlary tarapyndan geçirilýän köp görnişli çärelere gatnaşyjylardyr.
Doly maglumat we geçirilýän çäreleriň tertibini almak üçin bize şu aşakdaky salgylar boýunça ýüz tutup bilersiňiz:
Amerikan Burçynyň Wekili: Albina Buraşnikowa
Americada Bilim Almak uçin Maslahatçy: Güljahan Tursunowa
Amerikan Burçynyň Wekiliniň kömekçisi: Maral Ataýewa
Salgysy: Mary şäheri, Agzybirlik köçesi – 42A, Türkmenistan 745400
Tel/faks: 993-522-73865/73979
E-poçta: acmary@americancouncilstm.org


c: text/html

text:
Milli goranmak ministri Nurettin Janikli Katarda saparda bolýar
Ministr Janikliniň metbugata ýapyk häsiýetde geçiren duşuşyklary hakynda maglumat berilmedi
Milli goranmak ministri Nurettin Janikli Katara guraýan resmi saparynyň çäginde Kataryň Premýer ministri we İçeri işler ministri Şyh Abdullah Bin Nasyr Bin Halyf Al Sani bilen duşuşdy.
Nurettin Janikli soň bolsa Katarda iş alyp barýan Türk ýaragly güýçleriniň esgerleri bilen duşuşdy.
Ministr Janikliniň metbugata ýapyk häsiýetde geçiren duşuşyklary hakynda maglumat berilmedi.

robotstxt: allowed

filter: keep


text:
Zeus
Zeus (Gadymy Grekce: Zeύς, Zeús; Modern Grekce: Aίaς, Días), "Taňrylaryň we adamlaryň kakasy" Grek mifologiýasynda iň güçli we möhüm taňrysy. Rimde Ýupiter diýip hem tanalýar. Gökleriň, ýyldyrymyň we gök gümmürdüsiniň taňrysy. Köplenç elinde ýyldyrym bilen suraty çekilýär.Bereket bilen baglanyşdyrylýar, ýagyşyň ýagmagyna şondan garaşylýar. Titan Kronosyň we aýaly Rheanyň iň kiçi ogly. Taňry şazenany Herayň adamsy. Symboly ýyldyrymyň ýanynda öküz , bürgüt we agaç. . Gigantlarda duşmany patyşa Porphyriýon.
Köp gyzlar bilen gezýänligi bilen tanalýar. Islän zadynyň şekline öwrülip bilýär. Zeus Leda üçin guza, Antiýope için satyra , Aýegina üçin oda , Danaýe üçin altyn ýagyşa, Alkmene üçin adamsynyň şekline , Hera için kuku(Cuckoo) guşyň şekline, Callisto üçin jynsy gatnaşykda bomadyk gyz taňry Artemisiň şekline, Mnemosyne üçin görmegeý çopanyň şekline, İýo üçin buludyň şekline , Demeter üçin keýigiň, Ýewropa(Europa) üçin oküziň şekline öwrülipdir.Ölümli ýa-da ölümsiz hemme kişä aşyk bolup bilýän taňry Zeus gyzlar bilen köp gezýänligi sepäli hemişe ýoldaşy Hera tarapyndan yzarlanaýr. Taňry Zeusyň tagt üçin eden işleri şular: Aýaly Metisi uklatmagy, Prometheýusy zynjyrlamagy, Thetisi bir adam(ölümli) bilen durmuş gurdurmagy.
Kaksy Titan taňrysy Kronosy başga Olimpos taňrylarynyň kömegi bilen ýerdäki Tartarusa gabadýar . Soňra Atlantislileriň Taňrysy Zeusyň goldawçylaryny(Grekleri) elinden bolman (sebäbi olara duzak gurýar) ýok edýär we Olumposly taňrylaryň güýjini azaldyp Kronosy we ýanyndaky beýleki taňry zyndandan boşadýar.
Zeus ybadathanasy Silifke, Mersin
Labranda, Zeus Labrandenos ybadathanasy
Aizonai antik bşäher Zeus ybadathana Çavdarhisar, Kütahýa
Germaniýa ogurlanyp äkdidiler Bergama Zeus


text:
Italiýanyň täze populist premýer-ministri Juzeppe Konte (Giuseppe Conte) öz hökümetiniň iň ileri tutýan meseleleriniň bikanun emigrantlygy soňlamak we Orsýet bilen gatnaşyklary pugtalandyrmak boljakdygyny aýdýar.
"Biz Orsýete tarap açylmaklygyň tarapynda bolarys” diýip, Konte munuň Ýewropa Bileleşiginiň Orsýete garşy girizen sanksiýalaryny ýatyrmagy hem öz içine aljakdygyny, sebäbi bu sanksiýalaryň “medeni jemgyýete” zyýan ýetirýändiginiaýtdy.
Parlamentiň ýokarky palatasy 5-nji iýunda täze populist hökümete 177-den 117 ses bilen goldaw bereninden soň, Konte Rimde senatorlaryň öňünde çykyş etdi.
Parlamentiň aşaky palatasynyň hem şu gün, 6-njy iýunda boljak ses berişlikde täze hökümeti goldamagyna garaşylýar.
Italiýanyň täze ýolbaşçylary iýunda iki sany möhüm sene bilen ýüzbe-ýüz dur: olaryň birinjisi 8-nji we 9-njy iýunda 7-ler toparynyň Kanadada geçmeli sammiti bolsa, ikinjisi Ýewropa Bileleşiginiň Brýusselde geçmeli sammitidir. Bu sammitlerde regionyň bosgun meselesiniň we bileleşigiň ewro pul birliginiň reformalarynyň ara alnyp maslahatlaşylmagyna garaşylýar.
"Biz Ýewropa Bileleşiginiň beýleki agzalary bilen duşuşykda sanksiýalar ulgamyna gaýtadan seredilmegini öňe süreris” diýip, Konte Orsýet bilen gatnaşyklary gowulandyrmak barada saýlaw kampaniýalarynda beren wadalarynyň ýerine ýetirilmegi üçin tagalla etjekdigini aýtdy.
“Bu ýerde hakykat biziň radikal öwrülişik döretmegimizde we biz muňa buýsanýarys” diýip, ol sözüniň üstüni ýetirdi.
Konteniň bu sözleri rus prezidenti Wladimir Putiniň goňşulykldaky Awstriýa sapar edýän wagtyna gabat geldi, bu ýerde hem populist, Orsýete tarapdar hökümet häkimiýet başynda we olar hem “hemmeler sanksiýalaryň ýatyrylmagy bilen gyzyklanýar, bizem şeýle” diýdiler.
Putin bu saparyndan öň öz hökümetiniň, Moskwa bilen has ýakyn gantaşykda bolan sag ganat, populist partiýalary goldap, Ýewropada bölünişik döretmek üçin iş alyp barýandygyny ret etdi.
Wengriýa asylly amerikan milliarderi we haýyrsöýer Jorj Soros şu hepde Orsýetiň Italiýanyň Liga partiýasyny maliýleşdirmegi üpjün edip-etmändigini sorag astyna aldy. Emma bu partiýa we Kreml beýle zadyň bolandygyny çürt-kesik inkär edýär.
"Bize Ýewropa Bileleşigi bilen hyzmatdaşlyk gurmak gerek” diýip,Putin Awstriýanyň jemgyýetçilik tele-radiosy ORF-ä aýtdy. "Biz ÝB-ni bölmegi maksat edinmeýäris” diýip, ol sözüniň üstüni ýitirdi.
“Migrasiýa meselesi Italiýanyň täze hökümetiniň özgerişlik döretmekde ÝB-niň beýleki agzalary bilen näderejede gowy işleşmäge ukyplydygyny görkezjek bir çäre bolar” diýip, Konte aýtdy.
Şeýle-de ol öz ýurdunda başga milletleriň wekillerini halamazlygyň barha artýandygy baradaky aýyplamalary ret etdi.
Italiýa 2013-nji ýyldan bäri 700 müň çemesi migranty kabul edip aldy, olaryň köpüsi Ýewropa Bileleşiginden täze durmuş agtaryp, Ortaýer deňziniň üsti bilen Afrikadan geldi.
Konteniň populist hökümeti migrantlaryň we bosgunlaryň Ýewropa Bileleşiginiň ähli agzalarynyň arasynda has deňeçer bölünmegine çagyrýar, emma muňa hususan-da gündogar Ýewropa döwletleri berk garşylyk görkezýär.


text:
Global Perspektiwa 30 Günbatara “Degişli” Nähili Pozisiýa Eýelenmeli?
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Günbatara “Degişli” Nähili Pozisiýa Eýelenmeli?
Soňky iki ýüz ýyldan bäri günbatarly däl jemgyýetleriň tas ählisinde az ýa-da köp günbatarlaşma tapgyry başdan geçirilýär. Bu netije aslyna seredilende günbataryň we onuň medeniýetiniň bu tapgyrda eýeleýän dominant özboluşlygyndan gelip çykýar. Günbatar bilen göreşlerinde ýeňilen jemgyýetler çözgüt hökmünde belli bir derejede günbatarlaşma tapgyryny başdan geçirýärler.
Günbatarly bolmadyk jemgyýetleriň günbatardan ýeňilmekleriniň sebäbi elbetde diňe günbatardaky wakalar däl. Şol jemgyýetleriň öz taryhlaryndan, däp-dessurlaryndan we medeniýetlerinden döwrüň talaplaryna laýyk peýdalanyp bilmezlikleri, özboluşly başlangyçlary bilen ýüze çykan talaplary ýa-da howplary ortadan aýyryp bilmezlikleri, bar bolan şertleriň belkem iň esasy sebäbidir. Şol jemgyýetler özlerine mahsus başlangyçlary, ontologik çemeleşmesi, epistemologik garaýyş bilen tagallasyny dowam etdiren halatynda geljeki asyrlara ýetip bilerler.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Şol jemgyýetleriň tagallalary şübhesiz dowam eder. Emma durmuşam dowam edýär. Günbatarly bolmadyk jemgyýetler “ilki özlerini özgertsinler, soň günbatar bilen gatnaşyk açsyn” diýmek ýerlikli bolmaz. Bir tarapdan şol tagallalaryny dowam etdirýärkä beýleki tarapdan dünýä bilen gatnaşyklaryny dowam etdirerler. Çünki durmuş üznüksiz dowam edýär. Bu taýda öz ontologik pozisiýasyny kesgitlemezden günbatarly däl jemgyýetleriň günbatar we onuň medeniýeti bilen nähili gatnaşyk açjakdygy, günbatar boýunça nähili pozisiýa eýelejekdigi soragy ýüze çykyp biler. Yslam ýaly beýik medeniýetler köksiz medeniýetlerden däl. Uzak asyrlyk tejribeleri, tapawutly jemgyýetleri bilelikde ýaşatma ukyby bilen häzirki wagtda onsuz hem öz maýagyna eýe. Şol maýak şu günki günde bar bolan meseleleriň çözülmegi üçin artykmajy bilen ýeterlik. Galybersede din hökmünde yslamyň gelişi hem bir gezekde däl, eýsem durmuşda ýüze çykýan şertlere baglylykda praktika esaslanýar.
Günbatarly däl jemgyýetler bir tarapdan özlerini öz köklerinden ýaňadandan köp taraply ösdürmek ugrundaky tagallasy dowam edýän bolsa, günbatar boýunça nähili pozisiýa eýelärler?
Bu soragyň jogaby düýnem möhümdi, emma şu günki günde hasam möhüm. Günbataryň soňky iki asyrlyk möhletde bütin dünýädäki täsiri güýçlendi. Has möhümi şu günki günde günbatarly däl jemygýetlerden onlarça million adam günbatarda ýaşaýar. Ýaşaýan sebiti bilen, günbatarly jemgyýetler bilen açjak gatnaşyklary iňňän möhüm.
Hem basybalyjy syýasatlary sebäpli günbatarly däl jemgyýetlerde, hem assimilasion syýasatlary sebäpli günbatarda ýaşaýan daşardan gelen jemgyýetlerde günbatara bolan garşylyk iňňän giňden ýaýran. Günbataryň basybalyjylykly ýa-da assimilasion syýasatlaryna duçar bolan adamlaryň garşylyk duýgusy düşnüklidir. Şonuň bilen birlikde käte bu garşylyk duýgusy diňe bir günbatar bilen çäklenmeýär, durmuşyň ähli ugurlaryny öz içine alyp bilýär. Anti-günbatar, anti-modernist, anti-kapitalist, anti-globalist çemeleşmeler ähli ugurda görlüp bilner. Garşydaşlyk duýgusy käte adamlaryň ýaradana berdik güýçlerini garşy bolan zatlaryna bermeklerine çenli baryp ýetýär. Döwrebaplyga, globallaşma, gübanbatar, sionizme, bütin dünýäni gönükdirişleri ýaly, isleýän ähli zadyna eýe boluşlary ýaly adatdan daşary güýç berip bilýärler.
Şübhesiz günbatarda we medeniniň düzüminde garşy durulmaly köp zat bar. Ýalňyşlyk ynam bilen analizlerden soň edilýän garşy durmalar däl, uçdantutma garşylyklar. Belkem bir çäresizlik, ýeňilmek, gurşaw astyna alynmak, kemlik duýgusy bilen ähli zada garşy durmak we garşy bolan zadyna gudratly güýç hökmünde çemeleşmek adamlary rahatlandyrýan bolup biler. Halk köpçüligi, esasanda ýaşlar üçin özüne çekiji bolup biler. Garşydaşlyk arkaly köp zat ýumrulyp biler. Emma garşydaşlyk ýa-da bir zadyň öwezinde özboluşly garaýyşy bolan hiç zat gurulmaz. Haýsydyr bir adamyň, ideologiýanyň, garaýyşyň özüni garşy bolan zady arkaly kesgitlemegi, özüne garşy bolan zady anyklamagy, dizaýn etmegi diýmekligi aňladýar. Garşydaşlyk arkaly özüni kesgitlemek tersinden garşy bolunan zada boýun egmeklikdir.
Beýleki tarapdan bir reaksionerlik bilen garşydaş pozisiýa eýelemek ähli rahatlandyryjy özboluşlygyna garamazdan gurşaw astyna alynmagy has-da çuňlaşdyrmakdan, durmuşdan, dünýäden we hakykatdan has üzňeleşmekden başga ňäme netije berer? Diňe bir garşydaş pozisiýa eýelemek adamyň özüni seljermegini, garşy durulýan zadyň dogry taraplaryny we hyzmatdaşlyk ähtimallyklaryny ortadan aýyrýandygy üçin çözgütsizligi we başdan geçirilýän çäresizligi hasam çuňlaşdyrar. Haşhaşiler bilen haçparazlaryň arasyndaky gatnaşyk şu günki günde radikal akymlar bilen günbataryň käbir howpsyzlyk gulluklarynyň arasyndaky gatnaşyk onuň iň anyk mysallary. Eýsem şu günki günde gerek bolan zat meseleleriň üssüne ynam bilen gitmeklikdir. Şol sebäpli garşydaşlygyň gyzgalaňyna, retorik bezeglere, intellektual ýaňralyklara aldanman, ynamly we sagdyn pikirli ganaşyk açmak has amatlydyr. Meselä şeýle çemeleşenimizde söze “Günbatara garşy” däl, “Günbatar boýunça” nähili pozisiýa eýelenmeli soragy bilen başlamaly. Çünki “Günbatara garşy” sözi, entek meseläniň başynda garşydaşlygy beýan edýär. Garşydaşlyk bilen eýelenjek ähli pozisiýa bizi ýolumyzdan azaşdyrar, tersine garşy bolan zadymyzyň kesgitleýji özboluşlygyna boýun egmek bilen netijelener. Beýleki tarapdan “Günbatara garşy” pozisiýa eýeleme tagallasy tebigy ýagdaýda günbatary üns merkezine alýan pozisiýa eýelemeklikdir. Eýsem günbatarly däl jemgyýetleriň öz dini ynançlaryna, medeniýetlerine laýyklykda pozisiýa eýelemekleri has ýerlikli bolar. Biziň nukdaý nazarymyzdan bolsa garaýyşymyz yslamy we medeniýetimizi, öz taryhymyzy we medeniýetimizi kesgitlemeli.
Eýsem şu günki şertlerde günbatar boýunça nähili pozisiýa eýelenmeli, haýsy garaýyşa eýe bolunmaly?
Bu diskusiýa täze diskusiýa däl. Iki ýüz ýyldan gowrak geçmişi bar. Analizimi şol tejribelere laýyklykda dowam etdireris.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirdik.


text:
Amerikan prezidenti Donald Tramp telewideniýede görkezilen bir söhbetdeşlikde Orsýetiň prezidenti Wladimir Putininiň adamlaryň öldürilmeginde eliniň bar bolmagynyň “ähtimaldygyna” özüniň ynanýandygyny aýdyp, Moskwa Birleşen Ştatlaryň syýasatyna garyşdy diýýänlerini ýene-de gaýtalady.
Orsýetiň Inguşetiýa regionynyň lideri prezident Wladimir Putiniň özüne Çeçenistan bilen aradaky serhedi täzeden çyzmak bilen bagly ylalaşyga garşy geçirilýän protestleriň güýç bilen basylyp ýatyrylmaly däldigini berk tabşyrandygyny mälim etdi.
Özbegistanyň prezidenti Şawkat Mirziýoýew özünden öň ýurdy dolandyran awtokrat lider Yslam Kerimowyň gol astynda gulluk edenleriň “üstünden düşmekde” elinde baryny gaýgyranok.
Ukrainada bir harby gorhanada dörän partlamalar we çalt ýaýran ýangyn müňlerçe adamyň ewakuasiýa edilmegine getirip, Orsýet tarapdan goldalýan separatistler bilen gowşak uruşda bolan ýurtda sabotaž şübheleriniň döremegine sebäp boldy.
Birleşen Milletler Guramasynyň 8-nji oktýabrda çykaran raportynda aýdylmagyna görä, dünýä jemgyýetçiligi global temperaturany göz öňünde tutulan derejesinden aşakda saklajak bolsa, “ozal görlüp-eşidilmedik özgerişleri” amala aşyrmaly.
Orsýetiň türme sistemasy ýurtda terrorçylyk aýyplamalary esasynda türmä basylan ukrain kinorežsissýory Oleh Sentsow bäş aýa golaý dowam eden açlygyny bes edendigini aýdýar. Ýöne bu maglumaty Sentsowyň adwokatlary heniz ne tassyklady ne-de inkär etdi.


text:
Portugaliýanyň demirgazygynda bolan ýangynda 8 adam ýogaldy
Wakada şeýle hem azyndan 50 adamyň ýaralanandygy mälim edildi
Portugaliýanyň demirgazygynda binalaryň birinde pejiň partlamagy netijesinde ýüze çykan ýangynda 8 adam ýogaldy.
Ýurdyň paýtagty Lissabonyň 250 km demirgazygynda ýerleşýän Tondela etrabynyň häkimi Hose Gomes Isa ýagynyň bir jemgyýete degişli 2 gatly binada pejiň partlamagy netijesinde emele gelendigini habar berdi.
Graždan goranyş edarasyndan Paulo Santos bolsa ýerli TSF radiosyna ýangynda azyndan 50 adamyň ýaralanandygyny mälim etdi.
Şaýatlar wakanyň bolan wagty bäsleşige gatnaşýan 60 adamyň bardygyny belleýärler.


text:
Biz öz ýaşaýan Galaktikamyzda ýaşaýyş üçin nämeleriň zerurdygy barada käteler hiç hili oýlanmaýarys. Näme üçin dünýäni ekologiýa taýdan goramaly dälmiş? Esasanam, dem almagymyz iň üçin zerur bolan kislorod barada heý ýaş nesil düýpli alada edýärmikä? Pikir edip görüň, bir adamynyň sorup aljak kislorodly howasyny jemi üç düýp bag işläp çykarýar. A dünýäde näçe milliard ynsanlar we haýwanlar ýaşaýar. Bahym ekologiýamyzy aýawly saklap, onda bar bolan tokaý zolaklarmyzy giňişleýin goramaga we köpeltmäge onuň ýaýrawly territoriýasyny has-da ulaldylmasa gelejek üçin uly howp abanýar diýip bileris. Häzirki wagtda bar bolan Amozonka tokaýlygy, Sibir tokaýlygy ýaly has giň tokaýlyklary döretmelidiris. Çünki gündelik köpelýän zawodlar we tehniki ulaglaryň adam saglygyna zyýanly birsüri himiki galyndylary we tüsseleri biziň dem alýan howamyza garýarlar. Adam ömrüniň agramly bölegi hem dem alşyna bagly bolup durýar.
Diňe bu-da däl bize howp salýan zatlar; arada mundan otuz ýyl öň çykan gazetleriň birinde şeýleräk maglumata gabat geldim. Ol ýerde:
"Nýu-Ýork Taýms" gazetiniň diňe bir ýekşembe günki tiražy üçin üçin on bäş müň (15 000) düýp agaç kesmeli. 9 million 500 müň ekzemplýar tiraž bilen neşir edilýän "Komsomolskýa prawda" gazetiniň bir günki neşiri üçin 59 wagon agaç gerek..." Şu ýazgyny okap dünýäde dine kagyz önümçiligi üçin kesilýän agaçlaryň sany-saçagy ýokdugyna göz ýetirýärsiň. Kagyzy biz önümçilikde giňden ulanýarys. Geliň indi pikir edip göreliň; biz bir düýp agajy näçe ýylda ýetişdirýäris??? On ýyldamy, ýedi ýyldamy?
Adamzadyň gelejegi barada birnäçe gyzykly faktlar aýtýarlar, olaryň içinde hem bize gereklisi adam sanynyň XXI asyryň I ýarymynda ýyllyk köpelişi 18 million artjaklygydyr. Eýsem, gelejegiň aladasyny biz etmesek kim etmelidigini oýlanýan wagtyň bialaç tukatlanmaly bolýarsyň. Çuňňur oýlanýan wagtyň hem bizin meşhur şahyrymyz Gara Seýitliýewiň şu setirleri seriňe gelýär:
Kimde kim bir agaç ekse ýadygär,
Onuň dünýä kitabynda ady bar. -
Hakykatdanam, adam öz dünýäsini özi goramaly, özi aýawly saklamaly. Galyberse-de bag ekmeklik dine bir ylmy çähtden däl, biziň dini düşünjämiz boýunça hem agaç ekmeklik "sogap" hasaplanýar. Sogap - bolsa, biziň öteki dünýämize howa ýaly zerur.
Geçmişime ser salamda "Men okaýan wagtlarym hem ýylyň dowamynda geçirilýän bag ekilşikli ýowarlaryn birnäçesine meýletin giderdim. Gidip birnäçe düýp arça agaçlaryny ekerdik, suwarardym. Elbet-de häzirki günde hem bag ekmegimi besetmeýärin..."
Hormatly Prezidentimiz - Döwletbaşymyz Gurbanguly Berdimuhammedowyň hem köp ugurly alyp barýan işleriniň içinde biri hem ýurdumyzy bagy-bossanlyga öwürmekden ybaratdyr. Şol sebäpli hem gözel ýurdumyzda döwlet derejesinde bag ekilşik ýowarlary hut Gahryman Arkadagymyz tarapyndan yglan edilýär. Ýaz paslynyň gelmegi bilen hem şol ýowarlara ýaňadan badalga berilmegi hem ýokarda aýdanlarymyzyň aýdyň subutnamasydyr.
Çünki biz gelejek üçin gurýandygymyzy we ýurdy bagy-bossanlyga öwürýändigimizi unutmaly däldiris!!!
Hormatly okyjym haçanda senem şu makalany okaýan wagtyň gelejek üçin birje nahal ek...
AHALLY
Bag ekmek sogapdyr.
Biz öz ýaşaýan Galaktikamyzda ýaşaýyş üçin nämeleriň zerurdygy barada käteler hiç hili oýlanmaýarys. Näme üçin dünýäni ekologiýa taýdan goramaly dälmiş? Esasanam, dem almagymyz iň üçin zerur bolan kislorod barada heý ýaş nesil düýpli alada edýärmikä? Pikir edip görüň, bir adamynyň sorup aljak kislorodly howasyny jemi üç düýp bag işläp çykarýar. A dünýäde näçe milliard ynsanlar we haýwanlar ýaşaýar. Bahym ekologiýamyzy aýawly saklap, onda bar bolan tokaý zolaklarmyzy giňişleýin goramaga we köpeltmäge onuň ýaýrawly territoriýasyny has-da ulaldylmasa gelejek üçin uly howp abanýar diýip bileris. Häzirki wagtda bar bolan Amozonka tokaýlygy, Sibir tokaýlygy ýaly has giň tokaýlyklary döretmelidiris. Çünki gündelik köpelýän zawodlar we tehniki ulaglaryň adam saglygyna zyýanly birsüri himiki galyndylary we tüsseleri biziň dem alýan howamyza garýarlar. Adam ömrüniň agramly bölegi hem dem alşyna bagly bolup durýar.
-
GaRa_TmyN
7 months ago
- Ýagsylyl et derya at, balyk biler. Balyk bilmese Halyk biler..


text:
Nerwleri ysmaz edýän gaz bilen zäherlen ozalky rus içalysy, içaly alyş-çalyşygyndan soň, 2010-njy ýylda Britaniýa aşanyndan hem soň, Günbatar aňtaw gulluklaryny maglumat bilen üpjün etmegini dowam etdiripdir.
Habar agentlikleri Britaniýanyň howpsuzlyk gulluklaryndaky çeşmelerine salgylanyp berýän maglumatyna görä, Sergeý Skripal Günbatar agentleri bilen Russiýanyň aňtaw mümkinçilikleri barada maslahat edipdir.
66 ýaşly Sergeý Skripal we onuň 33 ýaşly gyzy Ýuliýa Britaniýanyň Salisburi sebitindäki bir söwda merkezinde oturgyjyň üstünde bihuş ýagdaýda tapylandan soň, olaryň saglyk ýagdaýynyň “agyrdygy” aýdylýar.
Skripal 2004-nji ýylyň dekabrynda Moskwada tutulyp, 2006-njy ýylda Moskwanyň harby kazyýeti tarapyndan “içalylyk formasynda ýokary dönüklikde” günäli tapyldy.
Ol Russiýanyň Ýewropada gizlin iş alyp barýan agentleriniň kimlerdigini Britaniýanyň gizlin aňtaw gullugy MI6-a paş etmekde günäli tapyldy. Ol bu maglumaty bereni üçin MI6-dan 100 müň dollar pul alypdyr.
Skripal 2010-njy ýylda Russiýa bilen edilen içaly çalşygynyň netijesinde azatlyga çykypdy.


text:
«Betbagtlaryň» radiosy
«Betbagtlaryň» radiosy
Radionyň efirinde goýberilýän habarlar obamyzdaky bazarda birnäçe hepdäniň dowamynda agyzdan-agza geçýän gep-gybatlardan tapawudy ýok. Hatda şol gybatlaryň esasy bölegi eýýäm radionyň efirinde habar hökmünde berildi.
Howwala bolmanam Pragada oturan adam Türkmenistanyň içindäki ýagdaýy nireden bilsin. Pragadaky oturan boşkelle bolsa, şol eşiden gybatynyň aňyrsyny soramasa, şol gybat Azatlyk radiosynyň efirine gönümel gider.
«Azatlygyň» habarçylary özüniň ýakyn garyndaşlary bilen sögüşip maşgaladan çykyp giden adamlara meňzeýär. Soňam öz kölegesinden gaty görüp, özüni günäkärlemän, gören ýerinde şol iliň gybatyny edip, özünden ünsi sowjak bolýan adamlar bar jemgyýetde. Şol adamlar özüne tüýs gelişäýjek käri tapypdyr öýdýän «Azatlyk» radiosynda.
Gynansagam diňe radiony diňläp «Azatlygyň» habarçylarynyň durmuşyny öwrenip bolanok. Ýöne olaryň durmuşy içgin öwrenilse, onda durmuşa çykyp bilmän ýören, maşgalasyndan gaçyp ýören, öýlenip bilmän ýören, ýa-da ärsiz we ş.m. adamlardygyna göz ýetirip bolsa gerek. Şeýle adamlar sagdyn jemgyýetiň arasyna, agzybir maşgala gurup girişip bilmän, şol ýalňyzlykda durmuşyny geçirýänlerden bolsa gerek. Soňam bolmanam özüňe «betbagt» diýmän, köpçülikde özüň barada bir zatlar toslap, bahaňy artdyrjak bolarsyň-da. Iň gyzykly ýerem şeýle «betbagtlar» «Azatlyk» radiosynyň goýnunda jemlense, onda bularyň öz-özlerini öwüp, bir-birine goltgy bermekden başga işem galanok.
Juma Esenow
- Гость
-


text:
Zuguli 6njy gerek arzanrak gowy bolmaly
Toyota Rav4 2009yyl
куплью контейнер
Контейнер сатын алджак 40 тонналык.Görmek Ýükmaşynlar goşulan wagty 2 aý öň Gören adam sany 38x
BMW 323 2003 yyl gyssagly
planeta 5 iz
Toyoto Corollo 25 000 tmt
Maz samasual
Yagdayy bet ussan bilen geliverGörmek Ýükmaşynlar goşulan wagty 3 aý öň Gören adam sany 284x
Jeep
Satlyk masyn jeep 180 milyon ilalasyan urgy gormedik imo bar gorip bolya 99362285251imo sul nomrde heme dakument tayin yeri lebap $aherGörmek Ýeňil maşynlar goşulan wagty 3 aý öň Gören adam sany 95x
toyota cemry
Кемрия 2004год,мотор 2,4 ,фулл салон,пробег 150 тыс.км,цвет мокрый асфальт! Телефон 865865800!Görmek Ýeňil maşynlar goşulan wagty 3 aý öň Gören adam sany 49x
gs 300
Fekon motosikl satlyk
Kresta
Кемри 2001. 2.2
Lexus RX 350
Машина в хорошем состояние 2вд
Satlyk gazel
Srocna Satlyk gazel marshutka yyly 1999 kemi yok obmen gormeli 65427505 koneden 65 millionGörmek Beýleki markalar goşulan wagty 4 aý öň Gören adam sany 330x
Toyota Vista 1996
Satlyk Forland
kondicionery bar lebapda yerlesen 2015 yyl surilmedik taze uly Forland 140000 manat (700 mln) probeg-1300Görmek Ýükmaşynlar goşulan wagty 4 aý öň Gören adam sany 429x
Honda zx skutyr
Masyn satyan 10000
Yyly 1990, renki Gyzyl, dvigatel 2,0, kuzow Mehanika,Görmek Mitsubishi goşulan wagty 5 aý öň Gören adam sany 294x


text:
29-njy sentýabrda hormatly Prezidentimiz Gurbanguly Berdimuhamedow Birleşen Milletler Guramasynyň Baş Assambleýasynyň 73-nji mejlisiniň işine gatnaşmak üçin Amerikanyň Birleşen Ştatlarynyň Nýu-Ýork şäherine iş sapary bilen ugraýar.
BMG bilen köpugurly hyzmatdaşlyk Türkmenistanyň daşary syýasatynyň strategik ugrudyr. Onuň esasyny oňyn bitaraplyk we giň halkara hyzmatdaşlyk ýörelgeleri düzýär. Bu hyzmatdaşlyk özara gatnaşyklaryň baý tejribesine daýanyp, häzirki döwürde täze anyk many-mazmun bilen baýlaşdyryldy.


text:
Fransua DELAUS, Adatdan daşary we doly ygtyýarly ilçi
Taryhdan diplom
Dörebap dünýäniň analizini çuňlaşdyryp öwrenme diplomy
Parižiň syýasy okuwlar institutynyň diplomy
Ýokary normal mekdebiň uçurymy
Milli administrasiýa mekdebiň uçurymy, « Léon Gambetta » gutardyşy, 1993 ý.
Daşary işleri geňeşçisi, ştatdan daşary
Eýelän wezipeleri
Warşawada ikinji sekretar, 1993-1997 ý.;
merkezi administrasiýada (Ýearopa hyzmatdaşlygy), 1997-1999 ý.;
Kiýewde birinji sekretar, 1999-2004 ý.;
Buharestde, 2004-2008 ý.;
Gaagada, 2008-2011 ý.;
Diplomatik we konsullyk institutynyň diňleýjisi (ýarym karýera okuw sessiýasynyň birinji uçurymy), 2011-2014 ý.;
merkezi administrasiýada, Kawkaz we Merkezi Aziýa boýunça Direktoryň orunbasary, 2011-nji ýylyň awgustyndan 2016-njy ýylyň awgustyna çenli.
Iş dilleri :
iňlis, polýak, rus (debýutant)


text:
Taryhça
Taryhça
Türkiýe Radio-Telewideniýe Guramasy (TRT) döwletiň adyndan radio we teleýaýlymlaryny bermek maksady bilen 1964-nji ýylyň 1-nji maýynda ýörite kanun bilen özbaşdak hukuky şahsyýete eýe gurama hökmünde döredildi. TRT 1972-nji ýylda konstitutsiýa girizilen üýtgetme bilen “bitarap” döwlet ykdysady guramasy hökmünde kesgitlendi.
1982-nji ýylda kabul edilen konstitutsiýanyň hökümlerine laýyklykda 1984-nji ýylda Türkiýe Radio-telewideniýe kanuny ýaňadandan çykaryldy. Hemra arkaly ýaýlymlaryň 1986-njy ýyldan soň, Türkiýde ýaýlym berýän hususy teleýaýlymlaryň açylmagy TRT-niň 1990-njy ýyla çenli dowam eden teleýaýlymlaryndaky monopoliýasyny ortadan aýyrdy.
1993-nji ýylda Konstitutsiýanyň 133-nji maddasynyň üýtgedilmegi bilen hususy radio we teleýaýlymlaryna goýulan çäklendirmeler bes edilip, TRT-niň özygtyýarlygy ýaňadandan ýola goýuldy. TRT şu günki günde özygtyýarlygy we bitaraplygy konstitutýa tarapyndan berkidilen, radio we telewideniýe bilen ähli media serişdelerinden ýaýlym berýän jemgyýetçilik hyzmaty ýaýlymçysy hökmünde iş alyp barýar.
Türkiýe Radio-telewideniýe guramasy döredilmezden ozal ilkinji gezek “Türk Telsiz Telefon A.Ş” firmasyna baglylykda berilen radio ýaýlymlary 1964-nji ýylda TRT-niň çäginde birleşdirildi. 1927-nji ýylyň 6-njy maýynda ýaýlyma başlan Stambul Radiosyndan soň 1928-nji ýylda Ankara radiosy ilkinji ýaýlymlaryny berdi. Ankara we Stambul radiolary 1936-njy ýylyň 8-nji sentýabrynda “PTT-äniň” garamagyna degişli edilýär. “PTT-äniň garamagyna” berilmeginden soň berijileri güýçlendirilen Ankara radiosy 1938-nji ýylyň 28-nji oktýabrynda resmi taýdan açylýar. 1938-nji ýylyň oktýabrynda ýaýlymlaryna arakesme beren Stambul radiosy 1949-njy ýylyň 19-njy noýabrynda ýaýlyma ýaňadandan başlaýar. 2-nji Jahan urşunyň turmagyndan soň radiolar täze döredilen Umumy Metbugat Müdirligine birikdirilýär. 1950-nji ýylda İzmiriň şäher häkimligine tabynlykda ýaýlyma başlan İzmir radiosy 1953-nji ýyldan başlap ýaýlymlaryny Umumy Metbugat Müdirligine tabynlykda alyp bardy.
1960-njy ýyldan soň sekiz welaýatda Welaýat radiolary açyldy. Radio ýaýlymlarynyň dolanşygynyň özygtyýarly we bitarap döwlet ykdysady guramasy hökmünde döredilmegi baradaky 1961-nji ýylda kabul edilen konstitutsiýa laýyklykda 1964-nji ýylda 359 belgili kanun bilen TRT-niň çäginde dowam eden radio ýaýlymlary, berijileriň güýçlendirilmegi bilen has giň halk köpçüligine we giňişlige ýetirildi. 1974-nji ýylda TRT-niň merkez we sebit radiolarynyň birleşdirilmegi bilen TRT-1, TRT-2 we TRT-3 radio ýaýlymlary açyldy.
Teleýaýlymlary bolsa 1968-nji ýylyň 31-nji ýanwarynda Türkiýäniň ilkinji synag teleýaýlymyny Ankarada Mithatpaşa studiosynda Mahmut Tali Öngöreniň açylyş çykyşy bilen başlaýar. Hepdede 3 gün, 3 sagatlyk ýaýlymlar bilen başlan synag ýaýlymy 1 ýyl soň hepdede 4 güne çykaryldy. 1970-nji ýylda İzmir telewideniýesi, 1971-nji ýylda Stambul telewideniýesi açyldy.
1969-njy ýylda kosmonawtlaryň aýa çykyşy we Zeki Müreniň Ankarada beren konserti teleýaýlymlar arkaly görkezildi. 1973-nji ýylda bolsa Türkiýe Respublikasynyň 2-nji Prezidenti İsmet İnönüniň jaýlanyşy göni ýaýlym arkaly görkezildi. 1974-nji ýylyň 20-nji iýulynda başlan Kipr Parahatçylyk Operasiýasyndan bütin Türkiýe we Ýewropa TRT-niň ýaýlymlary arkaly habarly boldy. Türkiýe Ýewrowideniýe aýdym-saz bäsleşigine 1975-nji ýylda ilkinji gezek TRT-niň guramagynda gatnaşdy. 1978-nji ýylda ilkinji gezek suwasty kameralary bilen “Çuňlukdaky Geçmiş” atly reňkli dokumental film surata alyndy. 1979-njy ýylda 5 ýurtdan 133 çaganyň we 31 lideriň gatnaşmagynda ilkinji 23-nji Aprel Çagalar Festiwaly geçirildi.
1974-nji ýylda teleýaýlymlar hepdäniň her güni berilmäge başlanan bolsa, ýaýlyma ýurduň ilatynyň %55-i we territoriýasynyň %28-i tarapyndan tomaşa edilmäge başlandy. Teleýaýlymyň Türkiýde başlamagynyň 10-njy ýylynda “PTT” merkezlerinde bellige alynan telewideniýe alyjylarynyň sany 2,250000-e ýetdi. Ýurduň içinden berilen we daşary ýurtdan alynan utgaşyklary, ýaýlymy, ýazgylary we birleşdiriji-montaž işlerini amala aşyrma şertlerine eýe bolan Ýewrowideniýe aragatnaşyk merkezi 1982-nji ýylda ulanmaga berilýär. Barha artan ýaýlym sagatlary bilen birlikde 1981-nji ýylyň 31-nji dekabrynda ekran reňlenmäge başlaýar we 1984-nji ýylda doly reňki ýaýlyma geçilýär.
1986-njy ýylda teleýaýlymyň 2-nji kanaly TRT-2 ýaýlyma başlaýar. 1987-nji ýylda “İntelsat” hemrasyndan kireýine alynan geçirijiden TRT-1 we TRT-2 teleýaýlymary Türkiýäniň çar tarapyna ýetirildi. TRT-3 we GAP-TW 1989-njy ýylda ýaýlyma başlaýar we TRT-niň teleýaýlymlarynyň sany 4-e ýetirilýär. 1990-njy ýylda bolsa esasan bilim üçin niýetlenen TRT-4 bilen Ýewropada ýaşaýan türk işçileri üçin TRT-İNT ýaýlymy başlaýar. 1993-nji ýylda Kawkaza we Orta Aziýa niýetlenen gepleşikler berýän TRT-Awrasýa kanaly, 1995-nji ýylda bolsa TBMM TW ýaýlyma başlaýar.
1998-nji ýylda ilkinji daşary ýurt wekilhanamyz TRT Germaniýa-Berlin Wekilhanasy açylýar. Şondan soň nobaty bilen Türkmenistan-Aşgabat Wekilhanasy, 2000-nji ýylda Azerbaýjan-Bakuw, Müsür-Kair we Belgiýa-Brýussel wekilhanalary açylýar. 2002-nji ýylda daşary ýurtlardaky 6-njy wekilhana ABŞ-Waşingtonda, 2004-nji ýylda Özbegistan-Daşkent ofisi açylýar.
1999-njy ýylda TRT-SAÝTEK (Öýjükli Ýaýlym Tehnologiýa Merkezi) döredilip, internet sahypasy www.trt.net.tr salgysy bilen ýaýlyma başlaýar.
2003-nji ýyl hem Guramamyz hem-de bütin Türkiýe üçin ýatdan çykmajak ýyl boldy. TRT ýurdumyzyň adyndan gatnaşan 48-nji Ýewrowideniýe aýdym-saz bäsleşiginde Sertap Ereneriň ýerine ýetiren “Every That I Can” atly aýdym bilen birinji ýeri eýeled.
Daşary ýurtlarda-da güýçli pozisiýa eýeleýän Guramamyz 2004-nji ýylda ABU (Aziýa-Ýuwaş Umman Ýaýlym Bileleşigi) bilen Asiawizion şertnamasyna gol çekişdi.
01.11.2008-nji ýylda Türkiýäniň ilkinji we ýeke-täk çagalar kanaly bolan TRT Çojuk ýaýlyma başlan bolsa, 01.01.2009-njy ýylda tapawutly dillerde we dialektlerde ýaýlym berýän kanal bolan TRT 6 kürtçe açylýar. Kanalyň ady 2015-nji ýylda TRT Kurdi hökmünde özgerdildi.
20.11.2008-nji ýylda açylan www.trtwotworld.com 31 dilde habar ýaýlymy bilen täze media hyzmat giňişligindäki habar beriş serişdeleriniň arasynda dünýä boýunça 5-nji orny eýeledi. Şu günki günde ýaýlym berilýän sebit we bütin dünýä bilen bagly möhüm wakalar hünärmenleriň garaýyşlary bilen birlikde giň gerimli, bitarap we dogry mazmun bilen 41 dilde dünýä jemgyýetçiliginiň dykgatyna ýetirilýär.
Balkandan Orta Aziýa, Ýakyn Gündogardan Kawkaza 27 ýurtda we 13 awtonomiýada 250 milliona golaý ilatly sebit üçin niýetlenip döredilen TRT Awaz 21.03.2009-njy ýylda ýaýlyma başlap, türk, azerbaýjan, gazak, gyrgyz, özbek we türkmen dillerindäki gepleşikleri bilen degişli sebitdäki ýurtlara orun berilýän “umumy kanala” öwrüldi.
TRT Türk 08.05.2009-njy ýylda halkara derejesinde türkçe habar we medeniýet kanaly hökmünde ýaýlyma başlan bolsa, şol ýyl synag ýaýlymlaryna başlan TRT ANADOLU bolsa TRT bilen Ýerli we Sebitleýin Teleýaýlymlar Bileleşiginiň bilelikde ýaýlym berjek kanaly hökmünde meýilleşdirildi. TRT Anadolu 2012-nji ýylyň Oraz aýynda 24 sagadyň dowamynda üznüksiz ýaýlym berýän TRT Diyanet kanalyna öwrüldi. 2009-njy ýylyň 16-njy noýabrynda ýaýlyma başlan TRT Müzik, esasan türk aýdym-sazlary bilen birlikde geçmişden biziň günlerimize ýerli we daşary ýurt aýdym-sazly gepleşikleri bilen Türkiýäniň we dünýäniň aýdym-sazlaryny TRT tapawudy bilen tomaşaçylaryň dykgatyna ýetirýär.
“Şaýatlyga taýarmy?” şygary bilen 2009-njy ýylyň 17-nji oktýabrynda ýaýlymlaryna başlan TRT Belgesel kanaly Türkiýäni iňlis, nemes, fransuz, rus we türk dillerinde bütin dünýä tanyşdyrýar.
Şeýle-de 2009-njy ýylda “Radyo 6”, “TRT Nağme”, “TRT Ankara Kent Radyosu”, “TRT Türkü” bilen “TRT Avrupa FM” radiolary ýaýlyma başlaýar.
TRT, Ýewropanyň we dünýäniň belli habarlar ýaýlymy “Euronews” bilen hyzmatdaşlyk şertnamasyny baglaşyp, “Euronewsiň” esasy hyzmatdaşlaryndan birine öwrüldi we “Euronews habarlar” kanaly 2010-njy ýylyň ýanwarynda türkçe ýaýlymlaryna başlady.
2010-njy ýylyň 31-nji martynda “TRT Haber” kanaly ýaýlyma başlan bolsa, arap dilinde ýaýlym berýäň “TRT-“ETTÜRKİYYE” kanaly arap ýurtlarynda tomaşa edilýän esasy ýaýlym bolmak maksady bilen 2010-njy ýylyň 4-nji aprelinde ýaýlyma başlady.
Ýaýlymyň hilinde ýetilen iň ýokary çäk bolan HD ýaýlym berýän TRT HD kanaly esasan sport gepleşiklerini, dokumental filmleri we çeper filmleri efire goýberýär.
2010-njy ýylyň awgust aýynda ýaýlyma başlan TRT Spor kanaly milli we halkara ähli sport bäsleşiklerini hem-de çärelerini göni efirden ýa-da ýazgydan halk köpçüliginiň dykgatyna ýetirýär. Ýaýlym sportyň ähli görnüşlerine uly ähmiýet berýär.
2011-nji ýylyň ýanwar aýynda ýaýlyma başlan TRT Okul bolsa dürli ýaş toparlary üçin niýetlenen medeni-terbiýeçilik äheňli gepleşikleri tomaşaçylaryň dykgatyna ýetirýär.
TRT 14 teleýaýlymy, 5 sany milli, 5 sany sebitleýin, 3 sany halkara we 3 sany ýerli radio stansiýasy, trt.net.tr we 41 dilde taýarlanýan www.trtvotworld.com atly web sahypalary, teleteks ýaýlymy, “Televizyon”, “TRT Çocuk”, “Radyovizyon” atly žurnallary bilen Türkiýä we bütin dünýä ýaýlym berýär.


text:
Günümizde köp adam kopýuterlerinde "wireless" ýagny kabelsyz syçanjyk ulanýar. Bu kabelsiz syçanjyklaryň arasynda iň tanymaly LOGITECH firmasynyňkydyr. Bu tehnikanyň işleýiş sistemasy ýönekeý. Her syçanjygyň içinde usb signal alýan we bu alynan signallary kompýutere bildirýän usb konnektory bar. Syçanjygyň özünde bolsa çipli sistema bar. ...
Awtor:
DrWaltBishop
(Wasýok)
|
Kategoriýa: Kompýuter |
10.09.2018 00:18
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#196)


text:
Orsýetiň döwlet eýeçiligindäki “Gazprom” kompaniýasy türk hökümeti bilen “Türk akymy” gaz geçirjisiniň gury ýerden geçýän tranzit şahasy baradaky protokola gol çekendigini aýdýar.
Şeýle-de “Gazprom” 26-njy maýda Türkiýäniň “Botos” firmasy bilen bu proýekt arkaly gaz ibermegiň şertleri babatdaky arbitraž dawasyny soňlamak ylalaşygyna gelendigini aýtdy.Eger başa barsa, bu taslama rus gazynyň Ukrainadan sowa ýewropa ýurtlaryna getirilmegine ýol açar.
“Gazprom” “Botas” bilen dawanyň sudsuz çözüljekdigini aýtdy, emma munuň jikme-jikliklerini açmady.
Bu ylalaşyga gelinmezden öň Ankara “Gazproma” geçirijiniň gury ýer böleklerini gurup başlamak rugsadyny bermän, işi gijikdirip gelýärdi.
Türk prezidenti Rejep Taýyp Erdogan 26-njy maýda iki ýurduň Ankaranyň Moskwadan satyn alýan tebigy gazy babatda 10.25 prosent eglişik bilen, yzyna güýji bolan ylalaşyga gelendigini aýtdy.


text:
Türkmenistanyň Prezidenti agyr atletika boýunça dünýä çempionatyna taýýarlyk işleriniň barşy bilen tanyşdy
Hormatly Prezidentimiz Gurbanguly Berdimuhamedow Olimpiýa şäherjigine baryp gördi. Milli Liderimiz bu ýerde agyr atletika boýunça dünýä çempionatyna taýýarlyk işleriniň barşy, hususan-da, sport desgalarynyň bezelişi hem-de olaryň ulanylyşy bilen, Olimpiýa şäherjiginiň desgalarynda — dünýä birinjiliginiň esasy çäreleriniň geçiriljek ýerinde türgenler üçin şertleriň döredilişi we ýaryşlary ýokary derejede guramak ugrunda alnyp barylýan işler bilen tanyşdy.
...Hormatly Prezidentimizi Olimpiýa şäherjiginde Ministrler Kabinetiniň Başlygynyň sport, saglygy goraýyş, ylym-bilim ulgamyna gözegçilik edýän orunbasary P.Agamyradow, Aşgabat şäheriniň häkimi Ş.Durdylyýew, sport we ýaşlar syýasaty ministri D.Gulgeldiýew we beýlekiler garşyladylar.
Döwlet Baştutanymyz onlarça ýurtlardan türgenleriň gatnaşmagynda geçirilýän iri möçberli ýaryşlary ýygy-ýygydan kabul edýän ýurdumyzda sport hereketiniň ösdürilmegi bilen baglanyşykly meseleleri hemişe üns merkezinde saklaýar, munuň özi Türkmenistanyň möhüm halkara sport merkezi hökmünde derejesiniň pugtalandyrylmagynda aýratyn möhüm ähmiýete eýedir.
Agyr atletika boýunça dünýä çempionaty ýakynlaşdygyça, milli Liderimiz bu iri ýaryşlara görülýän taýýarlyk işlerine, şol sanda Olimpiýa şäherjiginiň desgalarynyň abadanlaşdyrylyşyna has içgin üns berýär. Sebäbi sport dünýäsinde dünýä birinjiligi ýaly iri sport wakasy sport döwletleriniň hatarynda Türkmenistanyň ornuny pugtalandyrmaga ýardam eder, ýurdumyzda ýokary netijeli sportuň ösdürilmegine kuwwatly itergi berer.
Hormatly Prezidentimiz Gurbanguly Berdimuhamedow Olimpiýa şäherjiginiň desgalarynyň bu iri ýaryşlara taýýarlyk derejesi bilen tanyşlygyny türgenler üçin naharhana baryp görmekden başlady.
Türkmen aşpezleri dünýäniň dürli halklarynyň tagamlaryny taýýarlamagyň aýratynlyklaryny we usullaryny özleşdirdiler, daşary ýurtly aşpezlik pudagynyň belli ussatlarynyň hem-de abraýly hünärmenleriň gatnaşmagynda geçirilen ýörite okuwlarda we okuw maslahatlarynda türkmen aşpezleri dürli tagamlary taýýarlamagyň syrlaryny ele aldylar.
Şeýle hem myhmanlar türkmen milli tagamlaryna baha berip bilerler.
Bellenilişi ýaly, türgenler üçin niýetlenen naharhanada ýokary halkara ölçeglerine hem-de sagdyn iýmitlenmegiň talaplaryna laýyk gelýän birinji we ikinji naharlaryň dürli görnüşleri, türkmen topragynda ösüp ýetişýän ekologiýa taýdan arassa, tagamy boýunça deňi-taýy bolmadyk gök önümlerden taýýarlanan işdäaçarlar, üzümler we bakja önümleri hödürlener.
Aşgabat şäheriniň häkimi Ş.Durdylyýew milli Liderimize dünýä çempionatyna gatnaşýan türgenler, tälimçiler we beýleki myhmanlar üçin sagdyn iýmitlenmek üçin döredilýän şertler barada hasabat berdi, myhmanlara türkmen aşpezlik däp-dessurlar bilen ýakyndan tanyşmaga-da mümkinçilik dörediler.
Hormatly Prezidentimiz Gurbanguly Berdimuhamedow agyr atletikaçylaryň ýeňil bolmadyk beden taýdan türgenleşikleriniň aýratyn iýmitlenmegi talap edýändigini, onuň sportuň şu görnüşi bilen meşgullanýanlara bildirilýän ýokary talaplara laýyk gelmelidigini belledi. Şeýle iýmitler türgenleşik wagtynda adamyň sarp edýän güýjüniň öwezini dolmak bilen çäklenmän, ýokumly düzümleriň, witaminleriň we minerallaryň beden üçin zerur bolan mukdaryny üpjün etmelidir.
Iýmitleriň ekologiýa taýdan arassa, ýokary hilli önümlerden düzülmegi möhümdir, olar dürli gök önümlerden, miwelerden hem-de ýokary ýokumlylyk häsiýetlerine we beden üçin peýdaly köpsanly düzümlere eýe bolan türkmen topragynda ýetişýän beýleki nygmatlardan ybarat bolmalydyr diýip, döwlet Baştutanymyz degişli ýolbaşçylara birnäçe tabşyryklary berdi.
Soňra hormatly Prezidentimiz Gurbanguly Berdimuhamedow Olimpiýa şäherjiginiň mejlisler zalyna bardy. Bu ýerde duşuşyklary, maslahatlary, tälimçileriň özara pikir alyşmagy ýa-da eminler toparlarynyň bäsleşikleriň käbir pursatlaryny anyklamak üçin ähli şertler döredilipdir. Ýaryşlaryň belli bir pursatlaryna gaýtadan seretmek üçin monitorlar gurnalypdyr. Döwlet Baştutanymyz bu zalyň enjamlaşdyrylyşy bilen gyzyklanyp, onuň işini guramak boýunça birnäçe maslahatlar berdi, wideo serişdeler arkaly maglumatlary anyklamak üçin monitoryň iş mümkinçiliklerini hut özi barlap gördi.
Soňra milli Liderimiz binadan çykyp, türgenler üçin niýetlenen myhmanhananyň daşky keşbini synlady hem-de ýolbaşçylara degişli tabşyryklary berdi. Şunda Olimpiýa şäherjiginiň seýilgäh zolaklarynyň abadanlaşdyrylmagyna, agaç nahallaryna ideg edilmegine aýratyn üns berilmelidigini belledi.
Şeýle hem hormatly Prezidentimiziň bu ýerde bina edilen ýaşaýyş jaýlaryndan şäher ilatyna öýleri bermek barada karar kabul edendigini, paýtagtymyzyň bu künjeginde ýaşaýyş-durmuş şertlerini gowulandyrmak maksady bilen, söwda merkezini döretmek boýunça tabşyryklary berendigini ýatladýarys. Häzirki wagtda abadanlaşdyrylan iki gatly söwda merkezi ulanylmaga berilmegine taýýardyr. Onuň birinji gatynda azyk önümleriniň, ikinji gatynda bolsa senagat, hojalyk harytlarynyň söwdasy guralar.
Milli Liderimiz merkeziň abadanlaşdyrylyşy, ilata hödürlenjek önümleriň sanawy we hili bilen gyzyklanyp, bu ýerde söwda ulgamynyň häzirki zaman şertlere laýyk gelýän derejede hyzmatlarynyň ýola goýulmagynyň möhümdigine ünsi çekdi.
Hormatly Prezidentimiz Gurbanguly Berdimuhamedow söwda merkezinde gündelik sarp edilýän harytlaryň, azyk önümleriniň dürli görnüşleriniň üpjün edilmelidigini, olaryň hil we howpsuzlyk babatynda gözegçilikden geçirilip, halkara kadalaryna laýyk gelmelidigini belledi.
Ýaryşlaryň geçirilýän döwründe ýokary amatlyklary bolan ýaşaýyş jaýlaryndan täze öýleri alan raýatlaryň hem söwda merkeziniň hyzmatlaryndan peýdalanyp bilmekleri üçin şertleriň döredilmegine üns çekildi. Hormatly Prezidentimiz ýakyn wagtda söwda merkeziniň açylmagy baradaky meselä degip geçmek bilen, Ş.Durdylyýewe degişli tabşyryklary berdi.
Milli Liderimiz agyr atletika boýunça dünýä çempionatynyň açylyş dabarasynyň guraljak 15 müň tomaşa niýetlenen sportuň oýun görnüşleri toplumyna bardy. Döwlet Baştutanymyz bu ýerde alnyp barylýan işler bilen tanşyp, iri sport baýramçylygyny alamatlandyrýan dabaralaryň ýokary guramaçylyk derejesiniň üpjün edilmelidigini belläp, bu babatda ähli zerur çäreleriň görülmelidigini nygtady.
Hormatly Prezidentimiz Gurbanguly Berdimuhamedow ýaryşlaryň açylyş dabarasyna görülýän taýýarlyk işleriniň derejesine ünsi çekdi. Döwlet Baştutanymyzyň belleýşi ýaly, ýurdumyzda ýakynda dünýä derejeli ýaryşlar geçiriler. Türkmen paýtagtyna daşary ýurtly myhmanlaryň müňlerçesi — sport wekiliýetleri, tomaşaçylar, žurnalistler geler, şol sebäpli hem çempionatyň başlanmagyna aýdyň we ýatda galyjy tomaşa öwrülmegi hem-de dabara gatnaşyjylaryň ählisiniň hemişelik ýadynda galmagy şeýle hem bütin dünýä Türkmenistany özi üçin täzeden açmaga mümkinçilik döreder ýaly ähli meseleler içgin işlenilmelidir.
Olimpiýa şäherjiginiň çäginde sport we beýleki maksatly köpsanly desgalar ýerleşýär, olar ähli görkezijiler babatynda ýokary halkara ülňülerine hem-de şunuň ýaly desgalara bildirilýän talaplara laýyk gelýär. Bu ýerde ýaryşlary geçirmek, şol sanda agyr atletika we sportuň beýleki görnüşleri boýunça bäsleşikleri guramak üçin ähli şertler döredilendir, şeýle hem ýörite türgenleşik zallary bar.
Şonuň bilen birlikde, döwlet Baştutanymyz bu ýaryşlaryň ýokary hil derejesinde beýan edilmegi üçin köpsanly habar beriş serişdeleriniň wekilleri iş gurşawynyň göwnejaý derejede guralmagyna möhümdigini belledi. Metbugatda, teleradioýaýlymlarda, onlaýn görkezişlerinde dessin habar bermek, ygtybarlylyk, many-mazmunlylyk hem-de aýanlyk köp babatda bütin dünýäniň tomaşaçylarynyň bu çempionatyň guralyş derejesi we umuman Türkmenistan barada garaýyşlaryny kesgitlär.
Soňra döwlet Baştutanymyz Olimpiýa şäherjiginiň başa-baş söweş sungaty toplumyna bardy, bu toplumda çempionatyň esasy ýaryşlary geçiriler, şeýle hem bu ýerde milli Liderimiziň garamagyna toplumy bezemegiň taslamalary we çyzgylary hödürlenildi. Hormatly Prezidentimiz Gurbanguly Berdimuhamedow olar bilen içgin tanşyp, bezeg boýunça birnäçe bellikleri aýtdy hem-de degişli düzedişleri girizdi.
Başa-baş söweş sungaty sport toplumy 5 müň tomaşaça niýetlenendir. Bu ýerde başa-baş söweş sungatynyň köp görnüşleri – sport göreşi, boks, taekwondo, agyr atletika boýunça ýaryşlar geçirilip bilner. Onuň esasy zalynyň giňligi (52 metr-30 metr) bu ýerde birbada üç tatamini ýerleşdirmäge mümkinçilik berýär. Olimpiýa şäherjiginiň beýleki desgalary ýaly bu toplumyň taslama işleri hem-de gurluşygy Halkara Olimpiýa komitetiniň tehniki kadalaryna doly laýyklykda ýerine ýetirildi.
Köpçülikleýin habar beriş serişdeleriniň işgärleriniň amatly işlemek üçin göwnejaý enjamlaşdyrylan metbugat merkezi döredildi, onda ýörite tapawutlandyrylan ýokary tizlikli internet gurnaldy we mejlisler zaly göz öňünde tutuldy. Sport toplumynda häzirki zaman, ýöriteleşdirilen lukmançylyk kömegini bermek üçin zerur bolan enjamlar bilen üpjün edilen birnäçe lukmançylyk nokady bar.
Döwlet Baştutanymyz halkara kadalaryň üýtgewsiz berjaý edilmeginiň ýokary derejeli ýaryşlary geçirmegiň aýrylmaz talaby bolup durýandygyny belläp, bu ýerde degişli kadalara laýyklykda ýaryşlary birkemsiz geçirmek üçin ähli şertleriň göz öňünde tutulmalydygyny tabşyrdy.
Hormatly Prezidentimiz Gurbanguly Berdimuhamedow sport toplumynyň daşky bezegi, mahabatlandyryş bannerleri, dünýä birinjiliginiň nyşanlary, Wepaly atly alabaýyň heýkeljigi barada aýdyp, türkmen alabaýynyň ähli döwürlerde adamynyň wepaly dosty we kömekçisi bolandygynyň, şonuň üçin hem Wepalynyň ýurdumyzda geçirilýän iri ýaryşlaryň nyşany bolmalydygyny belläp, alabaýyň şekilleriniň döredilmegine aýratyn üns bermegi tabşyrdy.
Şunuň bilen baglylykda, milli Liderimiz agyr atletikaçynyň keşbindäki Wepalynyň heýkeljiginiň hakykata has ýakyn bolmalydygyny, sportuň bu görnüşiniň aýratynlygyny aýdyň äşgär etmelidigini belledi. Bu sowgatlyklar çempionata gatnaşyjylar we myhmanlar üçin ýakymly ýadygärlik, şol sebäpli hem olaryň görnüşi ýakymly hem-de çeperçilik häsiýetine eýe bolmalydyr. Şeýle hem döwlet Baştutanymyz mahabatlandyryş bannerleri we şygarlar babatynda olaryň has sazlaşykly hem-de sport ruhuna ýugrulmalydygy barada birnäçe maslahatlar berdi.
Hormatly Prezidentimiz wise-premýer P.Agamyradowa hem-de sport we ýaşlar syýasaty ministri D.Gulgeldiýewe agyr atletika boýunça dünýä çempionatyny guramak babatynda tabşyryklary bermek bilen, bu ýaryşlaryň ýurdumyzyň we bütin dünýäniň sport durmuşynda möhüm ähmiýetli waka öwrüljekdigini nygtady.
Döwlet Baştutanymyz türkmen türgenleriniň türgenleşik geçmekleri üçin iň amatly şertleriň döredilmeginiň zerurdygy barada aýdyp, AFK — 2018 kubogy ugrundaky ýaryşlaryň finalyna çykan “Altyn asyr” futbol toparynyň abraýly baýrak ugrundaky aýgytlaýjy duşuşyga nähili taýýarlyk görýändigi bilen hem gyzyklandy. Milli Liderimiz Gurbanguly Berdimuhamedowyň belleýşi ýaly, biziň türgenlerimiz köpsanly halkara ýaryşlarynda Watanymyzyň baýdagyny belende göterip, agyr atletika boýunça dünýä birinjiliginde we AFK — nyň final ýaryşlarynda baýrakly orunlary eýeläp, uly sarpa mynasyp bolarlar.
Şunuň bilen baglylykda, hormatly Prezidentimiz türgenleriň ruhy-ahlak taýýarlyklarynyň, belent watansöýüjilik ylhamynyň ýeňşe bolan höwesi artdyrmakda ägirt uly ähmiýetiniň bardygyny aýtdy. Muňa türgenleriň özüniň göz ýetirmegi möhümdir.
Milli Liderimiz ýaryşlaryň ýokary guramaçylyk derejesiniň üpjün edilmegi boýunça esasy wezipeleri ýene bir gezek kesgitläp, onuň sport döwleti hökmünde Türkmenistanyň ornuny pugtalandyrmakda möhüm ähmiýete eýedigini aýtdy we bu babatda degişli ýolbaşçylara birnäçe anyk tabşyryklary berdi. Döwlet Baştutanymyz bu meseleleriň çözgüdine örän oýlanyşykly hem-de içgin çemeleşmegiň zerurdygyny nygtady.
Bellenilişi ýaly, şu ýylyň noýabr aýynda Aşgabatda geçiriljek agyr atletika boýunça dünýä çempionaty halkara derejesinde ýurdumyzyň abraýynyň artdyrylmagynda, Türkmenistanyň sport ulgamynda gazanýan üstünliklerini wagyz etmekde, halklaryň arasynda dost-doganlyk gatnaşyklaryny pugtalandyrmakda möhüm ähmiýete eýe bolar.
Hormatly Prezidentimiz Gurbanguly Berdimuhamedow dünýä çempionatyny mynasyp derejede geçirmek üçin ähli tagallalary etmäge çagyrdy hem-de çempionatyň guramaçylaryna üstünlikler arzuw edip bu ýerden ugrady.


text:
BMG-niň Siriýada himiki ýaraglary kimiň ulanandygyny anyklamak boýunça derňewi “öli”, emma Orsýet Günbatar ýurtlarynyň “täze mehanizmi döretmek” tagallalary üçin açyk diýip, Moskwanyň BMG-däki ilçisi aýtdy.
Wasiliý Nebenziýa şeýle pikiri 22-nji noýabrda, ýagny BMG-niň Howpsuzlyk Geňeşiniň derňewleri dikeltmek ugrunda geçiren ýygnagynyň yzýany öňe sürdi. Geçen aýda Orsýet bu derňewleri birnäçe gezek weto edipdi.
Nebenziýa himiki hüjümlerde Orsýetiň ýarany Siriýanyň prezidenti Başar al-Assadyň goşunynyň günäkärdigini aýdan we Howpsuzlyk Geňeşiniň agzalarynyň aglabasy tarapyndan goldanýan BMG-niň Bilelikdäki derňew mehanizminiň (JIM) “doly ynamdan gaçandygyny” aýtdy.
“Ýöne biz Bilelikdäki derňew mehanizminiň ýerine professional, obýektiw hem bitarap iş alyp barjak täze mehanizmiň döredilmegi boýunça gepleşiklere taýýar’ diýip, Nebenziýa aýtdy.
Birleşen Ştatlary we onuň günbatarly ýaranlary derňewleriň Siriýanyň hökümeti boýunça gelen netijesini Orsýetiň halamazlygynyň muňa böwet bolýandygyny aýdýarlar. Siriýa hökümetiniň gozgalaňçy toparlara garşy alyp barýan alty ýyla çeken raýat urşunda 330 müňden gowrak adam wepat boldy we millionlarça adam öz ýaşaýan ýerlerinden göçmäge mejbur boldy.
Birleşen Ştatlaryň we onuň ýaranlarynyň geçen hepde derňewleri ýöretmek üçin Geňeşde teklip eden iki rezolýusiýasyny Orsýet weto etdi we bu hepde ol şwed-uruguaý ylalaşygyny BMG-niň Geňeşi weto etmezinden ozal ret etdi.
Derňewiň hakyky tarapdarlaryndan Britaniýanyň ilçisi Matýu Raýkroft (Matthew Rycroft) 21-nji noýabrda “biz Bilelikdäki derňew mehanizmi (JIM) dowam etmejegem bolsa bes etmeris” diýdi.
Raýkroft derňewiň tarapdarlarynyň bu barlaglaryň ýerine geçip biljek beýleki halkara adalat mehanizmlerine seredýändigini aýtdy.
“Bir zat etmek mümkinçiligi bolar. Biz gürrüňsiz aradaky boşlugy ýaparys. Biz beýdip Bilelikdäki derňew mehanizminiň hiç zat ýok ýerden deregine hiç zat hödürlenmezden ýatyrylmagyna rugsat bermeris” diýip, ol aýtdy.
Raýkroft: “Bu hasap berilmegini gazanmak üçin, pida bolanlara, aman galanlara we olaryň maşgalalaryna adalaty ýetirmek üçin örän wajyp” diýip, sözüniň üstüni ýetirdi.
2015-nji ýylda Orsýet Siriýada himiki ýarag ulanýan taraplary anyklamak üçin, BMG bilen bilelikdäki Himiki ýaraglary gadagan edýän guramanyň döredilmegine razylyk bildiripdi. Ýöne haçan-da agzalýan barlag topary gaýta-gaýta Damaska barmak çommaldyp başlansoň, Orsýet mundanam çekildi.
Moskwa esasan Bilelikdäki derňew mehanizminiň beýleki taraplaryň ýygnan subutnamalaryndan peýdalanmagyndan nägile bolýar. Ol subutnamalary ilkinji bolup edinmäge derek, beýleki taraplaryň beren maglumatlaryny ulanmak olaryň manipuliasiýa edilmegine ýol açyp bilýär diýýär.
Bilelikdäki derňew mehanizminiň 4-nji aprelde Han Şeýhun şäherinde amala aşyrylan we 100 raýatyň ölümine getiren sarin gazly hüjümden Siriýanyň prezidenti Başar al-Assadyň jogapkärdigini aýtmagy Orsýeti has hem ynjalyksyzlandyrýar.
Bu hüjüm haçan-da heläk bolýan çagalaryň suratlary bütin dünýä ýaýranda, global gazabyň döremegine getirdi we aradan biraz wagt geçensoň Birleşen Ştatlaryň prezidenti Donald Tramp hüjümiň ýerine ýetirilendigi aýdylýan howa bazalaryna raketa hüjümleriniň amala aşyrylmagyna buýruk berdi.
Ýöne Orsýet BMG-niň derňew toparynyň hiç haçan Han Şeýhundan ýa-da Şaýrat howa bazasyndan subutnama taplamandygyny we öz gelen netijelerini diňe beýleki taraplardan, ýagny Assadyň duşmanlary bolan gozgalaňçy toparlardan ýa-da Türkiýe hökümetinden edinen subutnamalaryna esaslandyrandygyny aýdýar.
Birleşen Milletler Guramasynyň binýadyndaky topar özleriniň Han Şeýhuna şäheriň “Al-Kaýda” ekstremist toparynyň siriýaly şahamçasy tarapyndan dolandyrylýandygy we şol sebäpden howply bolany üçin ol ýere sapar etmändigini boýun aldy.
Nebenziýa Han Şeýhun derňewiniň “toslamadan” ybaratdygyny aýtdy we eger-de täze mehanizm döredilen ýagdaýynda, Orsýetiň derňew usullarynyň üýtgedilmegini talap etjekdigini mälim etdi.
Ýöne ABŞ-nyň BMG-däki ilçisi Nikki Haleý Orsýetiň haçan-da bolsa bir wagt garaşsyz we obýektiw derňewlere razy boljagyna özüniň şübhe bilen garaýandygyny aýtdy.
“Orsýet öz ýarany Siriýa režiminiň himiki ýarag ulanandygynyň üstüni açýan islendik mehanizme razylyk bermez” diýip, ol 17-nji noýabrda aýtdy.
Uruguaýyň BMG-däki ilçisi Elbio Rosselli Geňeşiň Siriýadaky derňewleri dowam etmegiň ugruny tapyp biljekdigini aýtdy.
“Diňe Siriýada däl, hemme ýerde himiki ýaraglaryň ulanylmagyna seretmäge mümkinçilik berýän mehanizmler bar. Biz özümiziň nämeleri edip biljekdigimizi görmeli. Bu örän köp iş talap edýär” diýip, Rosselli belledi.


text:
Epson proyektorlar, Dokument kameralar, Amatly baha
Epson proyektorlar, Dokument kameralar, Amatly bahadan gyssagly!!!Görmek Kompýuterler goşulan wagty 2 hepde öň Gören adam sany 38x
Notebook Acer i5
Notebook Acer Aspire E1-572G Processor Intel Core i5-4200U CPU speed 2.3GHz Ram 4096 GB VideoGraphicCard AMD Radeon Graphics 2 GB HDD 500 GB WİNDOWS 10/Wi-Fi/BLUETOOTH/ Web CAM HD/ CARD READER / CD-DVD RW / USB 3.0 / HDMI Display 15.6 Renk gara zarya...Görmek Kompýuterler goşulan wagty 2 hepde öň Gören adam sany 81x
Gaming i7 Noutbuk
Satlyk igrawoÿ Noutbuk ! Monster i7 -6700 HQ 8 CPU Hdd 1 Tb Ekran 17,3 Full HD Ram 8 gb Videokard GTX 960M 4 gb Yagdayy tazeje pocti paket Islendik programa we oyuny açÿar! Baha 12500 manat tazede Magazn baha 30 000 manat tazede +99361119133Görmek Kompýuterler goşulan wagty 2 aý öň Gören adam sany 50x
Kompyuter i7
Kemi yok. Ram 4GB HDD 1TB Wideo karty bar yone nacelikdigini anyk bilemok. Bahasyny onushjak.Ishleyshi full.Görmek Kompýuterler goşulan wagty 2 aý öň Gören adam sany 37x
Printer Canon 3010B
Yagdayy gowy. Kemciligi yok. Dine pecat edya. Scaner kopiyasyz. Pecat edishine soz yok.(shular yalysy luboy magazinda tazesi 8,mln) Suratyny imodan ugradyan.Görmek Kompýuterler goşulan wagty 2 aý öň Gören adam sany 50x
kompiyuter aljak ulanylan arzan bahadan
Maña netbuk ya noutbuk damasnam ya mekdepde paylanyan cagalañ netbugam bolsa bolya ulanylan arzan bahadan gerek Diñe worlda hat yazmaga bolsa bolyaGörmek Kompýuterler goşulan wagty 2 aý öň Gören adam sany 35x
Принтер
Принтер НР Pro100 лазерный цветной принтер 3/1Görmek Kompýuterler goşulan wagty 3 aý öň Gören adam sany 65x
Game laptop notebook i7
Ady monster i7 6700GQ RAM 16GB 3.5HG ÝADY SSD 250Gb+1TB NVIDEO GTX 960 4GB AYPECATGA BA SOZ YOK PAKET 3 BOLAN kemcilik yok 65mln name sorag bolsa jan ediñ garantiya baGörmek Kompýuterler goşulan wagty 3 aý öň Gören adam sany 97x
kondissioner GALANZ
Bir sezon ulanyldy gul yaly isleyar tazejeGörmek Kompýuterler goşulan wagty 3 aý öň Gören adam sany 15x
Samsung i5
Intel (R) Core (TM) i5-2430M CPU @2.40GHz (4CPUs),~2.4GHz Ram 4 Gb VGA 2 Gb HHD 500 Gb zarýat 3 sagat saklaýar Agyr oýunlary açýar Daşynyñ azajyk çyzyklary bar Başka hiç hili kemi ýok Arkaýyn barlap alyp bilýäñ Gowy baha 14.5 mlnGörmek Kompýuterler goşulan wagty 3 aý öň Gören adam sany 64x
11 sany kompyuter igroteka ucin
11 sany kompyuter igroteka ucin, kovrik mishka klaviatura taze alynan, yany bilen set swich 21 adamlyk, set kabel,yagdayy gaty govy 18000 tmt 865881278Görmek Kompýuterler goşulan wagty 3 aý öň Gören adam sany 45x
Kompýuter Pentium 4
Kompýuter Pentium 4 ýagdaýi gowyGörmek Kompýuterler goşulan wagty 3 aý öň Gören adam sany 76x
Macbook Pro 2015
Satlyga MacBook pro 2015, 15.4", 2.2Ghz. RAM- 16GB, SSD-1TB (ofisialno ekran zamena edilen TMSTORE-da we batareya tazelenen). Yagdayy arassa, korobkasy doly. Bahasy- 16500 TMT (82.5mln)Görmek Kompýuterler goşulan wagty 3 aý öň Gören adam sany 39x
Ноутбук ASUS Intel(R) Core (TM) i-7
Ноутбук ASUS Intel(R) Core (TM) i-7 3537U CPU @ 2.00GHz 2.5 GHz, RAM 8 Gb, видеокарта NVIDIA GeForce GT 720M, память 1 Tb. Очень срочно. Цена 7000 ман.Тел.: 698058 568307Görmek Kompýuterler goşulan wagty 3 aý öň Gören adam sany 138x
İ5/i7
Elinde notebook olup satmak isteyen arkadaslae benimle iletisime gecebilir Imo:+905541353534Görmek Kompýuterler goşulan wagty 3 aý öň Gören adam sany 42x
Renkli printer hp
Gyssag satlyk renkli printer hp Offocejet 7000. Yagdayy gaty gowy. Zaprawka edilen. Onysyk bar.Görmek Kompýuterler goşulan wagty 4 aý öň Gören adam sany 32x
Гыссаглы
Модем Мегафон 4G , aljak sms yazaysynGörmek Kompýuterler goşulan wagty 4 aý öň Gören adam sany 47x
Toshiba Satellite A300D zapças
Toshiba notebook materinka işlanok galan zady zapças yada bejertmek isleyanlere satylyar Ekran 15,6 DDR2- 2gb x 2 ram satlyk 2 x 75Tmt Hemme zady materinka bolsa işleýär Durşuna aljaga 650 TmtGörmek Kompýuterler goşulan wagty 4 aý öň Gören adam sany 91x
SAMSUNG NoTEBook!
INTeL CORE I7 RAM 8 ViDEO CARD 2 HDD 750 gb Bahasy 30 mln koneden Yeri Ag Tel: +99364609385Görmek Kompýuterler goşulan wagty 5 aý öň Gören adam sany 82x
Satlyk güýçli Noutbuk
Dell Latitude 3570 prossesor:intel core i7-6500 6 pokalenýa soñky pokalenýa ram:8gb hdd:1000gb(1tr) videokarta:nvidia geforce gt 920 2gb ýagdaý:alanyma aý boldy edil magazyndaky ýaly baha:9000TMT obmen:bar kredit:gürleşmeli noutbuk oýun,arhitektura,m...Görmek Kompýuterler goşulan wagty 5 aý öň Gören adam sany 120x


text:
BALAM iri dükanlar tory
BALAM şereketi çagalar üçin egin-eşikler we harytlar pudagynda Türkmenistanyň öňdebaryjy brendi bolup, öz söwda we saklawhana ýerleriniň goragy üçin HIKVISION wideo gözegçilik kameralaryny saýlady. Örän irnik ösüş meýilnamasyna eýe bolmak bilen, BALAM şereketi gorag ulgamyny, işgärleriň we müşderileriň howpsuzlygyny güýçlendirmekligi, önümliligi ýokarlandyrmagy we bina ygtyýarlandyrylan girişlerini dolandyrmaklygy meýilleşdirýär. Öndürijileriň jikme-jik derňewi geçirilenden soňra, BALAM şereketi HIKVISION enjamlaryny saýlady. «DOGRULYK HJ» şereketi öz içine IP-kameralary, torly wideo ýazyjylary (NVR) we monitoring merkezleri üçin hünärmen wideo panelleri alýan toplumlaýyn çözgüdi teklip etdi.
- dünýä belli öňdebaryjy öndürijiniň enjamlaşdyrylyşyny ulanmak bilen IP wideogözegçilik ulgamyny döretmek;
- söwda we saklawhana ýerleriniň goragyny üpjün etmek;
- işgärleriň iş ýerlerindäki howpsuzlygyny ýokarlandyrmak;
- şereketiň serişdeleriniň maksadalaýyk ulanylmagyny dolandyrmak;
- şereketiň işiniň ýokary derejeliligini goldamak.
Wideo gözegçilik ulgamlarynyň taslamasy taýýarlanylanda müşderi üçin ýokary derejeli goragy gazanmak we töwekgelçilikleri azaltmak örän möhümdi. Merkezleşdirilen gözegçilik demonstrasiýa zalynyň işgärleriniň we müşderileriň hereketlerine gözegçilik etmäge, ýüze çykýan islendik hadysalara tiz wagtda jogap bermäge, şeýle hem ogurlyklar we kanuny bozmalar bilen bagly çykyp biläýjek töwekgelçilikleri ýok etmäge mümkinçilik berdi.
Şereketiň işjeň ösüşiniň dowamynda döwrebap wideo gözegçilik ulgamy şereketiň işgärleri üçin howpsuz şertleri üpjün etmäge ýardam berdi. Ulgamyň gurnalmagynyň netijesinde işgärleriň işiniň netijeliligi 10% artdy, hyzmat beriji işgärleriň ýaramaz häsiýetlerine jaň arkaly edilýän şikaýatlaryň sany azaldy. HIKVISION enjamlary bilen işlemegiň artykmaçlygy – hyzmat derejesiniň ýokarlanmagy we wideo gözegçilik ulgamynyň ýokary hilli işlemegidir. BALAM şereketi üçin üpjün edilen HIKVISION enjamlaşdyrylyş 120-den gowrak IP kameralary, 7 wideoýazyjyny, şeýle hem wideogözegçilik ulgamynyň dolandyrylyşyny üpjün edýän gözegçilik merkezlerini öz içine alýar.


text:
Mukan kagan
Höküm sürdi: 553-572 ý.ý.
Özünden öñ: Gara kagan
Özünden soñ: Taspar kagan
Ogullary: Töremen, Apa kagan
Aýal(lar)y: Aşina Ýañsu Tigin.
Hanedan: Aşina
Kakasy: Bumyn kagan
Ölümi: 572.
Dini: Tañryçylyk
Mukan kagan, Muhan kagan ýa-da Bagan kagan görnüşinde ady saklanyp galypdyr. (Hytaýça: múgän kêhàn) Gündogar Göktürk kaganlygynyñ kagany (553-572) Bumyn kaganyñ ogly we Yssyk kaganyñ (Gara. k.) jigsi.
552-nji ýylda Orta Aziýa sähralygynda syýasy ýagdaýlar bulaşykdy. Göktürkler Jüjenleri ýeñip sähralykdaky oturumlylary dargatdy.
Bumyn kaganyñ hem şol wagtlar aradan çykmagy Göktürkleriñ ýagdaýyny kynlaşdyrdy. Bumynyñ kiçi jigsi Istemi Ýabgu bolsa günbatarda höküm sürýärdi. Mukan hem halkyñ başyna geçdi. Täze durulan döwleti goramak üçin halka gödek we gaty çemeleşdi. Gündogarda güýçlenmäge başlan Kitany syndyryp Göktürk hökümdarlygyny berkitdi. Mukan kagan döwründe döwlet ajap eýýamyny ýaşady. Çu Şu Çyn-Maçyn (hytaý) ýyl ýazgylaryna görä Mokan kagan haýbatly, ýüzi giñ we gyzyl reñkli, gözleri gök aýna ýaly, etjek işlerini gowy bilen, gerek ýerinde başarnyky, emma kä wagtlar syýasaty gödek ýörden şahsyýet bolupdyr.
Juwan-juwanlaryñ (Jüjen) üstüne zarba üstüne zarba urýar we 555-nji ýylda Çyn Maçynyñ Tsi (Çi) topraklaryna aýak ädenleri hem jezalandyryp, Juwan juwanlary ýok edipdir. Soñky ýyl (556) gündogarda Kitanlylary demirgazykda Gyrgyzlary Göktürk häkimýetine baglanyşdyrdy. Tsi (Çi) hanedanyny basyp aldy, Istemi Ýabgunyñ çozuşlary üçin Çyn Maçyndan (Hytaý) kömek soran Ak Hun döwletine we Mawerannahryñ arkasynda durdy.
586-njy ýylda Şansidäki Tsi paýtagtyny Tsin-Ýañy bina etdi we çyn-maçyn imperatory Mukan kaganyñ gyzyna öýlendi. Mokan kaganyñ gyzy Hytaý imperatoryna durmuşa çykmak bilen kakasynyñ ýurduny baýatdy. Mukan kagan Istemi Ýabgu bilen birlike täze gurulan Göktürk kaganlygyny dolandyrdy.
Çeşme:
Ethno cultural Dictionary, TÜRIK BITIG L.N. GUMILÝEW. Gadymy Türkler.
Terjime eden: Peşeñ ogly Afrasyýap
MUKAN KAGAN
Mukan kagan


text:
Kitabyň tanyşdyrylyş dabarasy geçirildi
Türkmenistanyň Döwlet medeniýet merkeziniň Döwlet muzeýiniň, Türkmenistanyň Şekillendiriş sungaty muzeýiniň we Mary welaýatynyň Taryhy we ülkäni öwreniş muzeýiniň gaznasyndan jemi 219 sany Margiana döwletine degişli muzeý gymmatlyklary Germaniýa Federatiw Respublikasyna iberildi. Bu täsin we hiç gaýtalanmajak ajaýyp tapyndylar ilkinji gezek daşary ýurda sergä çykaryldy. Sergi Germaniýanyň Berlin soňra Mangeým we Gamburg şäherlerinde 2018 – 2019-njy ýyllar aralygynda dowam eder.
Germaniýa Federatiw Respublikasynyň Berlin şäherindäki Täze muzeýinde gurnalan «Margiana – Türkmenistanyň çäklerindäki bürünç asyryň şalygy» atly sergi nemes halkynyň arasynda uly gyzyklanma döretdi. Sergi barada ýerli habarçylar metbugatda çykyş etdiler.
Margiana döwleti hakynda Germaniýa Federatiw Respublikasy tarapyndan «Margiana» atly kitap çap edilip, ol Gahryman Arkadagymyza uly hormat bilen sowgat hökmünde gowşuryldy.
Hormatly Prezidentimize Germaniýa Federatiw Respublikasy tarapyndan «Margiana» atly kitabyň sowgat berlenligi mynasybetli, Türkmenistanyň Döwlet medeniýet merkeziniň Döwlet muzeýinde kitabyň tanyşdyrylyş dabarasy bolup geçdi.
Dabarany Türkmenistanyň Döwlet medeniýet merkeziniň Döwlet muzeýiniň direktory, taryh ylymlarynyň kandidaty Öwezmuhammet Mämmetnurow gutlag sözi bilen açdy we alyp bardy.
Tanyşdyrylyş dabarasyna Türkmenistanyň Ministrler Kabinetiniň Başlygynyň orunbasary Bahargül Abdyýewa, Türkmenistanyň Medeniýet ministri Atageldi Şamyradow, Türkmenistanyň Gahrymany, Magtymguly adyndaky Halkara baýragynyň eýesi, Türkmenistanyň halk ýazyjysy Amangözel Şagulyýewa, «Galkynyş» gazetiniň baş redaktory Merdan Gazakbaýew, Türkmenistanyň Şekillendiriş sungaty muzeýiniň direktory Saparmämmet Meredow, Türkmenistanyň Ylymlar akademiýasynyň Arheologiýa we etnografiýa institutynyň bölüm müdiri Agamyrat Baltaýew, Türkmenistanyň Taryhy we medeni ýadygärlikleri goramak, öwrenmek hem-de rejelemek baradaky milli müdirliginiň hünärmeni Aýjan Şaýymowa, «Türkmen dünýäsi» gazetiniň baş redaktory Batyr Ataýew, Türkmen döwlet medeniýet institutynyň kafedra müdiri Serdar Maşrykow, Türkmenistanyň Baş drama teatrynyň sahna ussady, Türkmenistanyň halk artisti Enejan Orazmyradowa gatnaşdylar. Örän gyzykly hem täsirli çykyşlar edilip, şowhunly el çarpyşmalar bilen garşylandy.
Dabara gatnaşyjylar Döwlet muzeýiniň «Marguş» sergi bölümine aýlanyp, muzeýiň işgärleriniň gyzykly hem täsirli gürrüňlerini diňlediler.
Şol dabara barada muzeýiň «Marguş» sergi bölüminde tegelek stoluň başynda telegepleşik hem taýýarlanyldy.


text:
ÝYLYŇ GUWANÇLY NETIJELERI
Berkarar döwletimiziň bagtyýarlyk döwrüniň “Sagdynlygyň we ruhubelentligiň ýyly” diýlip yglan edilen üstümizdäki ýyly tamamlanyp barýar. Döwlet Baştutanymyzyň başda durmagynda üstünlikli durmuşa geçirilýän düýpli özgertmeler milli ykdysadyýetimiziň ähli pudaklarynyň durnukly we sazlaşykly ösdürilmegine giň mümkinçilikleri açdy. Belent sepgitlere beslenen 2017-nji ýylda ýurdumyzyň ylym-bilim, saglygy goraýyş ulgamlarynda we medeniýetde netijeli işler bitirilip, uly ýeňişler gazanyldy. Bu babatda şu ýylyň sentýabr aýynda gözel paýtagtymyz Aşgabat şäherinde geçirilen Ýapyk binalarda we söweş sungaty boýunça V Aziýa oýunlaryny ýatlamak ýakymly duýgulary döredýär. Garaşsyz, hemişelik Bitarap Türkmenistanymyzyň taryhyna altyn harplar bilen ýazylan “Aşgabat 2017” Sagdynlygyň we ruhubelentligiň ýylynyň buýsançly wakalarynyň biri boldy.
Milli ykdysadyýetimiziň durnukly ösüşiň ýoly bilen öňe tarap ynamly gadamlary Garaşsyz döwletimiziň dünýäniň ösen döwletleriniň hataryna goşulmagyna itergi berýär. Soňky ýyllarda milli Liderimiziň tagallalary bilen häzirki zaman tehnologiýalary bilen üpjün edilen täze-täze zawod-fabrikleriň, elektrik stansiýalarynyň gurluşygyna badalga berlip, bu işleriň gadamy batlanýar. Elektrik energiýasyna barha ösýän islegi has doly kanagatlandyrmakda biziň welaýatymyzda-da ägirt uly işler alnyp barylýar. Kuwwaty 1574 megowata deň bolan utgaşykly dolandyrylýan täze elektrik stansiýasynyň gurluşygynda üstümizdäki ýylda uly işler bitirildi.
Döwlet Baştutanymyzyň badalga berýän adam hakdaky alada ýugrulan giň göwrümli işleri Sagdynlygyň we ruhubelentligiň ýylynda has-da rowaçlyklara beslenýär. Tamamlanyp barýan ýylyň jemlerine ser salanyňda, bu hakykata dolulygyna göz ýetirip bolýar. şeýle işler bolsa, milli Liderimiziň öňe süren “Döwlet adam üçindir!” diýen ynsanperwer syýasatynyň anyk işlerde üstünlikli amal edilýändigine şaýatlyk edýär. Hormatly Prezidentimiziň tabşyrygyna laýyklykda gurlup, halkara Bitaraplyk gününiň öň ýanynda gelşikli döwrebap binalaryň biri Mary şäherinde baýramçylyga beslenip, ulanmaga berildi. Dört gatly 48 öýden ybarat bu täze bina welaýat merkezimiziň Galkynyň köçesiniň ugrunda guruldy. Ähli amatlyklary bolan bu ýaşaýyş jaýy maýyplara we beýleki durmuş goraglaryna aýratyn mätäçlik çekýän raýatlar üçin niýetlenendir. Türkmenistanyň Senagat ministrliginiň “Türkmendemirbetonönümleri” önümçilik birleşiginiň Wekilbazar “Keramzitbeton” önümçilik zawodynyň zähmetsöýer gurluşykçylary tarapyndan guruldy. Jaýyň daşky gözelligi, mümkinçiligi çäkli raýatlar üçin içki amatlykly şertleri gurluşykçylaryň yhlas-tagallalarynyň ýerine düşendigine güwä geçýär.
Üstümizdäki ýylda ýaşaýyş-durmuş maksatly binalar bilen birlikde, önümçilik maksatly desgalaryň gurluşygyna-da uly üns berildi. Welaýat “Miwe” oba hojalyk senagat birleşigine degişli bolan täze ammar jaýy ilaty ýylyň hemme paslynda ter gök we miwe önümleri bilen üpjün etmekde ähmiýeti uludyr. Üç müň tonna gök we miwe önümlerini zaýasyz saklamaga ukyply sowadyjy enjamlar bilen üpjün edilen bu desga ýetişdirilen gök we miwe hasylyny birnäçe aýlap zaýasyz saklamaga mümkinçilik berer. Garaşsyz döwletimiziň hemişelik Bitaraplygynyň 22 ýyllygynyň bellenilen günleri ulanmaga berlen döwrebap desga gök we miwe önümleri bilen ilaty bökdençsiz üpjün etmäge täze amatlyklary döreder.
Täze ýyl baýramynyň golaý gelýän günlerinde welaýatymyzyň ýaşaýjylary ýene bir şatlykly wakanyň şaýady boldular. Bilşimiz ýaly, soňky ýyllarda ýurdumyzyň şäherlerinde dynç alyş seýilgähleriniň, täsin görnüşi emele getirýän suw çüwdürimleriniň gurluşygyna uly üns berilýär. şu desgalar bolsa ildeşlerimiziň işden soň kemsiz dynç almaklaryna, çagalaryň wagtlaryny hoş geçirmeklerine mümkinçilik berýär. Golaýda Ýolöten şäheriniň merkezinde hem çagalaryň göwnejaý dynç almaklary üçin çagalar dynç alyş meýdançasy gurlup, ulanmaga berildi. “Bagtyýarlyk şuglasy” atly bu dynç alyş meýdançasyny synlamagyň özi kalbyňda ýokary ruhubelentligi döredýär. Bu ýerdäki hiňňildiklerde uçýan çagalary, sport meýdançasynda sportuň dürli görnüşleri bilen meşgullanýan ýaş türgenleri synlanyňda gadymy türkmen topragynda ýaş nesillere ajap eýýamymyzyň özüniň bagtyýarlyk şuglasyny bolluk bilen saçýandygyna göz ýetirmek bolýar.
Belent sepgitlere, uly ýeňişlere, taryhy wakalara beslenen Sagdynlygyň we ruhubelentligiň ýylynyň tamamlanmagyna sanlyja günler galdy. Täze “Türkmenistan—Beýik Ýüpek ýolunyň ýüregi” diýlip atlandyrylan 2018-nji ýylda bolsa bize has belent sepgitler garaşýar. Şeýle sepgitlere abraý bilen ýetilmeginde bolsa, her birimiziň saldamly goşandymyz bolmalydyr.


text:
Apelsiniň gözüň saglygy üçin örän peýdalydygy anyklandy. Bu barada Awstraliýanyň Sidneý uniwersitetiniň bilermenleri gözüň ýagdaýynyň gowulaşmagy üçin hepdede bir gezek sitrus miwelerini mysal üçin, apelsin iýmegi maslahat berýär. Bärde gürrüň gözüň ýagtylyk kabul edýän bölegini (göreç) goraýan flawonoid birleşmeleri hakynda barýar. Ol hem çylka etde we apelsiniň gabygynda köp mukdarda saklanýar.
Alymlar şeýle netijä gelmezden ozal, dürli ýaşdaky müňlerçe adamlar bilen synag işlerini geçirdiler. Alymlar diňe sitrus miweleriniň däl-de, eýsem, flawonoid çeşmesi bolan çaý, alma we beýleki käbir miweleriň hem göze peýdalydygyny mälim edýärler. Her gün bir apelsin iýmeklik gözüň ýagtylyk kabul edýän böleginiň ýaramazlaşmagynyň 60 göterim öňüni alýar. Beýleki flawonoid çeşmelerinde bu görkeziji 25-30 göterime deňdir.


text:
Gurbannazar Eziz Kakabaý Gurbanmyratlara seýregrägem bolsa söhbetdeşlige gelýär. “Siziň kompaniýaňyz ýaman gowy. Şahyr boljaga gaýnap duran gazan-da” diýýär.
Goý ,”şahyrlaň güni jenjeldir
dawa”—
Diýip, dodak çöwrübersin gedemler,
Bizi şahyr eden jedeller dälmi?
Halyl, bizi şahyr eden jedeller!
Gurbannazar gelende töwerekdäkiler öwünmediksirän boluşsalar-da, öwrenilen gylyk örkleseň durýarmy?! Ýöne Gurbannazar öwünenlere üns bermän, gulagynyň duşundan geçirip goýberýär. Özi goşgy okanda örän labzy süýji. Soň dymyp, aşak bakyp oturýar. Käbir şahyrlar ýaly pikir aýtdyrmaga zorlamaýar. Ynsanyň dymmak hukugynyň barlygyny hiç-hiç unutmaýan borly. Atamyradyň goşgy okaýşyna göwni ýetýär. Gurbannazar:
“Ýaramaz goşgy ýazýany hem goldamaly, belki gowy ýazyp başlar, ahyry, bolmanda gowy okyjy bolar”
- diýen pikirde.
Gurbannazaryň özüni alyp barşyny gören onuň örän terbiýeli maşgalada ýetişenini badabat duýýar. Örän seresap, örän näzik hem sypaýy, aňrybaş hoşgylaw adam bolany sebäpli, onuň bar ýerinde şoňa görä boljak bolmak edähedi bar.
Uly şahyr bolmak üçin, ozaly bilen uly adam bolmak zerurdygyny Gurbannazaryň mysalynda gördük.
Oraz Ýagmyr.
Uly adam
Gurbannazar Eziz Kakabaý Gurbanmyratlara seýregrägem bolsa söhbetdeşlige gelýär. “Siziň kompaniýaňyz ýaman gowy. Şahyr boljaga gaýnap duran gazan-da” diýýär.


text:
Dünýäniň elektron futbol oýunlarynyň iň meşhur iki oýnunyň biri bolan «PES-iň» 18-nji tapgyry, mälim bolşy ýaly, sentýabr aýynda köpçülikleýin ýaýradyldy. Oýnuň «Ýewropanyň beýleki toparlary» bölüminde Çehiýanyň «Slawiýa Praga» toparyna hem orun berlipdir. Şeýlelikde, «PES-iň» türkmenistanly muşdaklary oýunda milli ýygyndymyzyň ýarym goragçysy Ruslan Mingazowy hem görüp bilmek mümkiniçligine eýe boldular.
R.Mingazow «Slawiýanyň» düzüminde sag gyragy ýarym goragçy hökmünde görkezilipdir. 26 ýaşly türkmenistanly futbolçynyň «güýji» bolsa 66. Şeýle hem Ruslanyň boýy 175 santimetr, topar bilen şertnamasy 2021-nji ýylyň 31-nji awgustyna çenli diýlip görkezilýär.
«PES-iň» mundan ozalky tapgyrlarynda biz Özbegistanyň «Nasaf» toparynyň düzüminde çykyş eden ildeşimiz Artur Geworkýany görüp bilipdik.


text:
22-nji maýda geçirilen Hökümetiň ýörite mejlisinde sport we ýaşlar syýasaty ministri D.Gulgeldiýew hormatly Prezidentimiz Gurbanguly Berdimuhamedowa şu ýylyň güýzünde Aşgabatda Agyr atletika boýunça dünýä çempionatyny geçirmäge görülýän taýýarlyk barada hasabat berdi.
Bellenilişi ýaly, Türkmenistanyň Prezidentiniň “2018-nji ýylda Aşgabat şäherinde Agyr atletika boýunça dünýä çempionatyny geçirmek hakyndaky” Kararyna laýyklykda, degişli guramaçylyk topary döredildi we onuň düzümi tassyklanyldy. Toparyň geçiren mejlisleriniň ikisinde dünýä çempionatyny guramagyň meselelerine garaldy.
Häzirki wagtda ministrlikler hem-de pudaklaýyn dolandyryş edaralary tarapyndan Sport we ýaşlar syýasaty ministrligi bilen bilelikde degişli işler alnyp barylýar. Ministrligiň ýanynda milli Liderimiz Gurbanguly Berdimuhamedowyň tabşyrygyna laýyklykda, iş topary döredildi. Onuň düzümine bu abraýly ýaryşlary geçirmek bilen baglanyşykly dürli ugurlar boýunça hünärmenler girizildi.
Şu ýylyň 28-nji oktýabry — 10-njy noýabry aralygynda türkmen paýtagtynda geçiriljek Agyr atletika boýunça dünýä çempionatyna köp sanly türgenleriň, şeýle hem resmi wekilleriň, ýokary derejeli myhmanlaryň gelmegine garaşylýar. Bu çempionatda ýeňiş gazanan türgenler 2020-nji ýylda Ýaponiýada geçiriljek Tomusky Olimpiýa oýunlaryna gatnaşmaga ýollanma gazanarlar.
Halkara agyr atletika federasiýasy (IWF) bilen hyzmatdaşlyk alnyp barylýar. Çempionaty geçirmek boýunça bu düzüm bilen şertnama baglaşylyp, degişli Düzgünnama hem tassyklanyldy.
Şertnama laýyklykda, IWF-niň guramaçylyk işleri boýunça tehniki wekilleri taýýarlyk işleriniň alnyp barlyşy bilen tanyşdylar we Aşgabadyň Olimpiýa şäherçesiniň üpjünçiligine ýokary baha berdiler. Ýakyn wagtda guramaçylyk çäreleriniň çäklerinde ýurdumyza dürli ugurlar boýunça hünärmenleriň gelmegine garaşylýar.
Çeşme: turkmenportal.com
Agyr atletika çempionaty boýunça öňde duran wezipeler IWF bilen birlikde amala aşyrylýar
22-nji maýda geçirilen Hökümetiň ýörite mejlisinde sport we ýaşlar syýasaty ministri D.Gulgeldiýew hormatly Prezidentimiz Gurbanguly Berdimuhamedowa şu ýylyň güýzünde Aşgabatda Agyr atletika boýunça dünýä çempionatyny geçirmäge görülýän taýýarlyk barada hasabat berdi.


text:
Aşgabatda haýwanlary goraýjy aktiwist Galina Kuçerenko we onuň gyzy Waleriýa 7-nji dekabrda irden öz öýlerinden zor bilen näbelli ýere alnyp gidildi.
Bu barada Azatlyk Radiosyna habar beren türkmenistanly graždan aktiwisti Nataliýa Şabuntsyň sözlerine görä, 7-nji dekabrda irden näbelli adamlar Kuçerenkonyň öýüniň gapysynyň gulpuny kesip, jaýa giripdirler we başda Galinany, yzýany onuň gyzy Waleriýany alyp gidipdirler.
Nataliýa Şabunts: “Galina maňa şu gün irden sagat 11-de jaň edip, öz öýüniň gapysyny näbelli adamlaryň demir kesýän bilen döwýändiklerini janygyp habar berdi. Men mundan soň BMG jaň etdim. Yzýany jaň edip, diňe gyzyny tapdym. Ol maňa ‘ejemi äkitdiler, indi bolsa, haýwanlary ýok etjek diýdiler’ diýip habar berdi. Galina ölümden halas etmek üçin ençeme pişigi we bir iti köçeden ýygnapdy. Waleriýa ‘meni äkidýärler, haýwanlara näme bolar, gapy-da açyk galýar, sebäbi ony döwdüler’ diýip janykdy” diýdi.
Nataliýa Şabunts Galinanyň gyzy bilen gepleşende, onuň yzyndan gelenleriň özlerini tanatmandygyny, emma olaryň köplük bolandygyny habar berendigini aýtdy.
Nataliýa Şabuntsyň sözüne görä, ol Galina Kuçerenkonyň öýüne baranynda, gapynyň ýapyk bolandygyny, emma gapynyň ýüzünde onuň döwlüp açylmagyny yzlarynyň galandygyny habar berdi.
“Türkmenistanyň Alternatiw täzelikleri” neşriniň Galina Kuçerenkonyň we onuň gyzynyň ýagdaýy barada çap eden maglumatynda, olaryň jaýynda alnan suratlar ýerleşdirildi.
Galina Kuçerenkonyň we onuň gyzy Waleriýanyň Aşgabatda ýaşaýan jaýy olaryň resmileşdirilen hususy eýeçiliginde.
Graždan aktiwisti Nataliýa Şabunts Galina Kuçerenkonyň we onuň gyzynyň zor bilen äkidilmegi barada BMG-ä, ABŞ-nyň ilçihanasyna jaň edip, habar ýetirendigini gürrüň berdi, emma resmiler bilen entek duşuşyp bilmändigini belledi.
Günüň dowamynda Waleriýanyň goýberilendigi, haýwanlaryň ählisiniň äkidilendigi barada maglumat gowuşdy, emma detallar dessine mälim edilmedi.
Galina Kuçerenkonyň saklanýan ýeri nämälim galýar.
Nataliýa Şabuntsyň sözlerine görä, Waleriýa Kuçenko özüni we ejesini äkitmäge baran adamlar olaryň goňşularynyň haýwanlar barada şikaýat edendigini mälim edipdir.
Nataliýa Şabunts Galina Kuçerenko görkezilen basyşy onuň haýwanlary goramak boýunça alyp barýan işleri bilen baglanyşdyrýar we onuň soňky ýyllarda onlarça haýwany ölümden halas edendigini aýdýar.
Galina Kuçerenko Türkmenistanda öýsüz haýwanlaryň häkimiýetler tarapyndan wagşylarça ýok edilýändigini garaşsyz media çeşmelerine habar berip geldi.
Türkmenistanyň paýtagtynda öýsüz haýwanlary köçede öldürmek we olary awlamak boýunça döwlet guramalarynyň amala aşyran guramalaşdyrylan çäreleriniň onlarçasy barada dürli çeşmelerden habar berlipdi.
Şeýle-de, soňky ýylyň dowamynda Türkmenistanda graždan aktiwistleriniň, olaryň garyndaşlarynyň we öz pikirini açyk mälim edýän raýatlaryň ençemesine, şol sanda Nataliýa Şabuntsa we Galina Kuçerenko gysyş görkezildi.


text:
Singapur Respublikasynyň Prezidenti hanym Halima Ýakobdan hormatly Prezidentimiz Gurbanguly Berdimuhamedowyň adyna hat gelip gowuşdy. Dostlukly döwletiň ýolbaşçysy ýakynda Aşgabatda Yapyk binalarda we söweş sungaty boýunça V Aziýa oýunlarynyň üstünlikli geçirilendigi mynasybetli gutlamaga rugsat ediň diýlip belleýär.
Şeýle hem hatda Singapur bilen Türkmenistanyň arasynda netijeli hem-de dostlukly gatnaşyklaryň dowam edýändigi bellenilýär we geljekde hem iki ýurduň arasyndaky özara bähbitli hyzmatdaşlygyň köp ugurlar boýunça has-da pugtalandyryljakdygyna hem-de çuňlaşdyryljakdygyna ynam bildirilýär.


text:
Karl Rowe biynjalyk däl, ýöne kararly. Ol: "Orsýetden abanýan howpuň gitdigiçe artýandygyna şübhe ýok. Putin uruşjaň, ol täsir sferasynyň çäklerini giňelderin öýdýär" diýýär.
Ukrainanyň paýtagty Kiýewde Mistetskiý Arsenalynda ak diwanda otyrkak Amerikan prezidenti Jorg Buşuň öňki ýokary derejeli geňeşçisi we ştab başygynyň orunbasary bolan Rowyň diplomatlar ýaly gürläsi gelenok.
Ol gürrüňini şeýle dowam etdirýär: "Orsýetiň täsirini SSSR döwründäki derejä ýetirmek üçin [Putin] elinden gelen we islän zadyny, näme hem bolsa, edýär. Orsýet 1972-nji ýyldan bäri ilkinji gezek indi Orta Gündogarda. Ukraina, şeýle hem Baltika we demirgazyk Ýewropa ýurtlaryna howp salýar. Bu iş Orsýet üçin agyr baha düşse-de, Putin muny tölemäge meýilsiz däl".
Rowyň aýdýanlary dogry. Putin ilki 2008-nji ýylda Gürjüstan bilen bolan uruşda Orsýetiň gudratyny gaýtadan görkezmäge synanyşdy. Ol bu işi 2014-nji ýylda Krymy bikanun anneksiýa etmek we gündogar Ukraina basyp girmek bilen dowam etdirdi. Öten ýylyň aýaklarynda hem Orsýetiň ýaragly güýçleri Siriýa girdiler. Bular Kreml üçin okgunly ýyllar boldy.
Ýöne Orsýet bu awantýurizmden ep-esli ejir-de çekdi. Halkara sanksiýalar bilen barha aşaklaýan nebit bahasy onuň ykdysadyýetine agyr zarba bolup degdi. 2000-nji ýyllarda Putin gudratyny pugtalandyrmaga başlanynda ors halkynyň dilini tapmak kyn zat däldi. Olar erkinligi ýetirip, ykdysady durnuklylygy almalydy. Bu gün indi bu alyş-çalyş ýörejege meňzänok. Erkinligi ýene-de ýitiren, ykdysady kynçylygyň içindäki orsýetliler guwanarlar. Sebäbi Günbatar tarapyndan bir wagt üstünden gülnen Orsýet global güýç syýasatynyň merkezinde özüne mynasyp orny eýeledi. Ykdysady ösüş gidip, şowinizm geldi.
Häzirki wagtda alyş-çalyş dowam edýäne meňzeýär. Aprel aýynda Moskwa we Sibire eden saparymda bilimli we global derejede iş alyp barýan adamlary hasaba almasaň, köpçüligiň prezidenti goldaýandygy görnüp durdy. "Orsýet ýene güýçli" diýlenini öwran-öwran eşitdim. Putini tankytlaýanlar diňe žurnalistler ýa ýaşlar.
Aýratyn-da global derejede öz güýjüňi görkezmek oýny bolan Siriýada Putin özüniň mümkinçiliklerinden peýdalandy. Özüni "Yslam döwleti" diýip atlandyrýan ekstremistik toparyň regionda peýda bolmagy bu toparyň aýylganç rehimsizliklerine garşy göreşmek bahanasy bilen Moskwanyň konflikte garyşmagyna getirdi. Aslynda Putin Waşingtonyň daşary syýasat boýunça giň gerimli 21-nji asyr inisiatiwasy bolan "terrora garşy global uruşda" ýolbaşçy roluny eýeledi. Ol Orsýetiň täsir meýdanyny giňeltmek üçin bu doktorinany perde edindi. Putin üçin "Yslam döwleti" Orta Gündogarda Orsýetiň strategik täsirini howpsuzlandyrmak üçin geosyýasy sowgat.
Käbir adamlar onuň bu işi etmegine ýol açan Günbataryň aýgytsyzlygy diýýärler. "Prezident Barak Obama Siriýa turuwbaşdan ýaramaz çemeleşdi. Himiki ýaraglaryň ulanylmagy gyzyl çyzyk diýip-de, bu ýaraglar ulanylanda hiç bir iş etmän oturmaly däl. Indi hem biz "Jabhat al-Nusra" we "Yslam döwletine" garşy göreşde Orsýet bilen Birleşen Ştatlaryň hereketlerini ýakyndan koordinirleýändigini görýäris. Munuň gowy göçüm bolmazlygy mümkin. Onuň nähili gidýänini iş ýüzünde görmeli bolarys. Siriýanyň prezidenti Başar al-Assad Orsýetiň müşderisi. Orsýetiň hem ýeke-täk aladasy Siriýadaky weýrançylyga we Assadyň sünni musulmanlara salýan howpuna garamazdan onuň häkimiýet başynda galmagy. Moskwa Assadyň ýurduň [Orsýetiň Tartusdaky] harby deňiz bazasyny hem öz içine alýan bölegini saklap galmagynyň aladasyny edýär" diýip, Rowe sözüniň üstüne goşýar.
Rowyň aýdan sözleri adamy gaýga batyrýan welilik bolup çykdy. Birleşen Ştatlar bilen Orsýetiň araçylyk etmeginde atyşyklary bes etmek boýunça Assada ygrarly güýçler bilen oňa garşy gozgalaňçy toparlar arasynda gelnen - Yslam Döwletiniň jeňçilerini we beýleki jihatçy toparlary ýok etmek maksady bilen Moskwa bilen Waşingtonyň güýç birikdirmegine gönükdirilen - 12-nji sentýabr ylalaşygy dowam etmän tamamlandy. Has ýamany hem ozal Birleşen Ştatlaryň "Yslam Döwletiniň" jeňçileriniň deregine ýalňyşlyk bilen Siriýanyň hökümet goşunyna degişli 60 esgeri öldürdi diýilen howa zarbalarynyň indi zor bilen Siriýa goşunynyň formalary geýdirilen tussaglary öldürene meňzeýänligi.
Putin Siriýanyň režimi atyşyklary bes etmek ylalaşygyny "doly ýerine ýetirýärkä" gozgalaňçy toparlaryň (bularyň käbirni Amerika goldaýar) pursatdan peýdalanyp, öz hatarlaryny täzeden düzendigini aýdyp, Waşingtony regiony ekstremistik toparlardan arassalamagyň deregine öz harby güýjini saklap galmaga synanyşýanlykda aýyplady.
Aslynda bolsa ýagdaý mundan has bulaşyga meňzeýär. Bir wideoda gozgalaňçy topar Erkin Siriýa goşuny Amerikanyň ýörite güýçlerine demirgazyk Siriýada Al-Rai şäherinden çykmak barada buýruk berýär. Olar "hristiýanlara we amerikanlara biziň aramyzda ýer ýok" diýşip gygyryşýarlar. Aýdylyşyna görä, amerikan esgerleri birnäçe sagat soňra bu şähere dolanyp barypdyrlar. Protesti gurnanlar hem Ankaranyň tabşyrygy boýunça gullukdan "çykarylypdyr".
Häzirki pursatda bularyň hemmesi Orsýetiň islegine gabat zatlar. Ýöne esasy sorag onuň özüniň imperial awantýurasyny ýene näçe wagtlap dowam etdirip biljekdigi. Rowe: "Putin orslaryň goldawyndan peýdalanyp, wagtlaýyn üstünlik gazanmagy başarydy. Ýöne bu goldaw ykdysady durgunlyk ýene bir ýyl dowam etse, gowşar. Şol bir wagtyň özünde-de onuň hereketleri Ýewropany energiýa syýasaty babatda täzeden oýlanmaga mejbur etdi" diýýär. Ýewropa Orsýetiň gazynyň uly müşderisi. "Şol sebäpden ol müşderilerini-de ýitirip barýar. Bu hem göni Putine ýeten zyýan bolar".
Goşunyny ukrain serhedine toplan Putin häzir Global sahnada Siriýa "asudalyk" getirmäge, Yslam döwletinden abanýan howpy ýok etmäge synanyşýandygyny aýdyp, öňe tarap barýar. Öz müşderisini güýçlendirmek üçin Orsýetiň ýaragly güýçleriniň Siriýada Yslam döwletine degişli däl, ýöne Assada garşy toparlary nyşana almagy Orsýetiň Siriýa boýunça alyp barýan syýasatynyň ikiýüzlülik gatlagyny emele getirýär.
17-nji sentýabrda geçen "YES" maslahatynda eden çykyşynda prezident Jorj Buşuň syýasy planlaşdyryş toparynyň öňki başlygy Riçard Haas ukrainaly parlament wekillerine, çet ýurtly diplomatlara we žurnalistlere ýüzlenip: "Sowuk urşuň howply pursatlarynda, Kubanyň raketa krizisinde [Öňki Sowet Soýuzynyň lideri Nikita] Hruşçew syýasy býuro bilen maslahatlaşmaly bolýardy. Ýöne men Putin barada gözegçilik we deňagramlylyk göremok. Aslynda, ors dilinde 'gözegçilik we deňagramlylyk' diýen aňlatmanyň bardygyna-da şübhelenýärin" diýdi.


text:
Türkmen medeniýetiniň aýrylmaz bölegi bolan atyň adamyň fiziki taýdan kämilleşmeginde örän uly peýdasynyň bardygy bellenilýär. Bilermenler, esasan hem, ösüp barýan çagalaryň fiziki we ruhy taýdan kämilleşmegine haýrynyň uludygyny aýdýarlar. Ata münen adam yzygiderli öz deňagramlylygyny saklamaly bolýar. Bu ýagdaý oňa münýän adamyň damarynyň gowşamagyna we dartylmagyna getirýär. Bu özbaşdak maşk bolup, damarlaryňy oýarýar we işleýşini sazlaýar. Ata münülende we düşülende dürli tizliklerde hereket edilip, bu adam bedenindäki ähli damarlara täsir edip, peýdany has hem köpeldýär. Şeýle hem ata münmek adamyň ruhuny hem göterýär. Aty ýöretmek, çapdyrmak, duruzmak, oňa ideg etmek ünsli bolmagy talap edýär. Bu ýagdaý adamyň nerw ulgamyna oňyn täsir edýär. Şeýle hem adamyň dem alyş we gan aýlanyş ulgamlaryna peýda berýär. Beýleki ähli maşklarda bolşy ýaly, at münmegiň işdäňi açýandygy we iýmit siňdiriş ulgamyny işjeňleşdirýändigi aýdylýar. Adamyň iň ýakyn dosty hasaplanýan bedewi ellemek duýgy taýdan hem kämilleşmäge täsir edýär.
Aýnur BEGENJOWA,
S.A.Nyýazow adyndaky TOHU-nyň talyby.


text:
ABŞ-nyň prezidenti Donald Tramp ähli wagt “Amerikany ilkinji nobatda” goýmagy söz berdi. Tramp 20-nji noýabrda prezidentlige kasam getirenden soň eden çykyşynda “serhetleri goramaga”, şeýle-de öňki ýaranlyklary berkitmäge we täzelerini ýola goýmagy wada etdi.
Tramp çykyşynyň dowamynda özüniň Waşingtonyň elindäki güýç diýýänini adamlara “gaýdyp” berjekdigini hem aýtdy.
Ol ABŞ-da “ogurlandy” diýýän “iş ýerlerini yzyna öwürjekdigini” hem nygtap geçdi.
“Şu günden başlap indi ilkinji nobatda diňe Amerika bolar” diýip, Tramp belledi.
Şeýle-de ol ABŞ-nyň “ýaşaýyş durmuşyny hiç kimiň boýnuna dakmajakdygyny, eýse bir nusga hökmünde öwüşgin saçjakdygyny” aýtdy.
Tramp “radikal yslam terrorizmini hem ýok etmegi” söz berdi.
Tramp Abraham Linkolnyň ulanan Injilinde kasam getirenden soň, 15 minut çemesi çykyş etdi.
Tramp kasamy 20-nji ýanwarda ýerli wagt bilen öýlän 12-de (Aşgabat wagty bilen 22-de) ABŞ-nyň Kapitol binasynda getirdi.
Mundan öň, Tramp ir bilen özüniň Twitter hasabynda “Ähli zat şu gün başlanýar!” diýip, ýazgy galdyrdy. Ol ir bilen aýaly Melania we beýleki maşgala agzalary bilen Ak Tamyň golaýyndaky kilisede geçirilen çärä gatnaşdy.
Tramp bilen Melania soňy bilen Ak Tamyň öňünde prezident Barak Obama we onuň aýaly Mişel Obama bilen duduşdylar.
Respublikanlardan dalaşgär Tramp 8-nji noýabrda geçirilen saýlawlarda ýeňiji bolupdy. Üsütmizäki hepdäniň başlarynda geçirilen pikir soraýyş boýunça ony goldaýanlaryň sany indi ilatyň diňe 40 prosenti. Bu 1977-nji ýylda Jimmi Karter prezidentlige saýlanaly bäri iň pes derejedir.
Üstümizdäki aýyň başlarynda hem Birleşen Ştatlaryň aňtaw gulluklary “2016-njy ýylyň kampaniýasynda Amerikanyň saýlawlaryna gönükdirilen täsir ediş buýrugyny” Orsýetiň prezidenti Wladimir Putin beripdir diýen netijä geldiler.
Şeýle hem olar Putin bilen ors hökümetini 8-nji noýabrda Trampy onuň bäsdeşi Hillari Klintondan ileri tutmakda aýypladylar.
Trampyň inagurasiýa dabarysyny gurnamak bilen meşgullanýan Tom Barrak Tramp “biziň çekişip bilýänimizi, göreşip bilýänimizi we jedelleşip bilýänimizi bütin dünýä görkezer”, onsoň tutuş millet bir prezidentiň arkasyny tutup birleşer diýdi.
Trampyň Waşingtona gelen tarapdarlary täze prezidentden gowulyga garaşýandyklaryny aýtdylar.
Şol bir wagtda, Trampyň garşydaşlary Waşingtonda protest çärelerini geçirdiler.
19-njy ýanwarda giçlik eden çykyşynda Tramp özüniň bölünen millet diýýänini birleşdirmegi, özgerişlik getirmegi wada etdi.
Inagurasiýasynyň öňýanynda agzybirlikden gürrüň eden Tramp Barak Obamanyň ýolbaşçylygynda klimat özgermesi, immigrasiýa düzgünlerini ýeňilleşdirmek we halkara söwda ylalyşyklary boýunça girizilen çäreleri yzyna serpikirjekdigini duýdrudy.


text:
2017-nji ýylyň 5-nji dekabrynda Aşgabat şäherinde geçirilen türkmen–awstriýa bilelikdäki toparynyň dokuzynjy mejlisinde ikitaraplaýyn ykdysady hyzmatdaşlygy berkitmegiň geljegi maslahatlaşyldy, diýlip Türkmenistanyň DIM-iniň saýtynda habar berilýär.
Mejlisde türkmen tarapyndan Türkmenistanyň söwda senagat edarasynyň başlygy, awstriýa tarapyndan Awstriýa Respublikasynyň ylym, barlaglar we ykdysady Federal ministrliginiň daşary ykdysady gatnaşyklar boýunça baş direktory Frans Wessig başlyklyk etdi.
Öňki ýetilen ylalaşyklaryň durmuşa geçirilişine oňaýly baha berip, taraplar Türkmenistanyň we Awstriýa Respublikasynyň arasyndaky haryt dolanyşygynyň ýagdaýy barada maglumat berdiler we geljekde ony ösdürmek baradaky teklipler bilen çykyş etdiler. Şunlukda taraplar şu ýylyň iýun aýynda Wena şäherinde açylan Türkmenistanyň Senagatçylar we telekeçiler birleşmesiniň wekilhanasy Türkmenistanyň we Ýewropa ýurtlarynyň işewür toparlarynyň arasynda baglaşdyryjy düzüm bolar we iki döwletiň arasynda söwda-ykdysady gatnaşyklaryň giňeldilmegine ýardam eder diýip belläp geçdiler.
Mejlisiň barşynda hyzmatdaşlygyň dürli ugurlary boýunça işçi toparlaryň mejlisleriniň ýygy-ýygydan geçirilip durmagynyň we iki döwletiň çäklerinde geçirilýän sergilere, ýarmarkalara we mejlislere gyzyklanma bildirýän türkmen we awstriýa işewür toparlarynyň işjeň gatnaşmaklarynyň möhümdigi bellenilip geçildi.
Türkmen tarapy ýurdumyzda senagat we hyzmat ediş kärhanalaryny döretmek, türkmen önümlerini Awstriýanyň hem-de Ýewropa Bileleşiginiň beýleki ýurtlarynyň bazarlaryna çykarmak üçin Awstriýanyň kompaniýalarynyň tejribesini we tehnologiýalaryny çekmeklige gyzyklanma bildirýändigini belledi.
Duşuşyga gatnaşyjylar Türkmenistanyň Söwda-senagat edarasy, Awstriýa Respublikasynyň Federal ykdysady edarasynyň, iki ýurduň işewür toparlarynyň wekillerine gönüden-göni ýardam berýän Awstriýanyň Aşgabatdaky ilçihanasynyň Söwda wekilhanasynyň netijeli gatnaşyklary ösdürmekde ähmiýetli işleri bitirýändigini nygtadylar.
Toparyň mejlisinde energetika, ulag we logistika, gurluşyk hem-de infrastrukturalar, saglygy goraýyş, oba hojalyk önümlerini gaýtadan işlemek, syýahatçylyk, bilim, maglumat tehnologiýalary hyzmatdaşlygyň ileri tutulýan ugurlarynyň hatarynda agzaldy.
Jemagat hojalygynda ekologiýa tehnologiýalaryna, energiýanyň gaýtadan dikeldilýän çeşmelerine hem-de energiýa tygşytlaýjy tehnologiýalara aýratyn uly üns berildi.
Duşuşykda garalan beýleki meseleleriň hatarynda senagat we dag-magdan işi, importyň ýerini tutmak we eksporty höweslendirmek boýunça döwlet maksatnamalary ýaly meseleler boldy. Bu maksatnama laýyklykda, ýurdumyzda innowasion häsiýetli kärhanalaryň onlarçasyny, şol sanda ýerli çig malyň esasynda gurluşyk, himiýa, durmuş we beýleki önümleriň giň görnüşlerini çykarmak, balyk önümleriniň dürli görnüşlerini gaýtadan işlemek boýunça kärhanalary gurmak maksat edinilýär.
Himiýa senagaty, ýeňil senagat, maşyngurluşyk we beýleki ulgamlarda Türkmenistanda eýýäm durmuşa geçirilýän köpsanly taslamalar hem tebigy we mineral-çig mal serişdelerini toplumlaýyn özleşdirmäge gönükdirilendir.
Türkmen–awstriýa bilelikdäki toparynyň mejlisiniň jemleri boýunça jemleýji ähtnama gol çekildi.
Mejlisiň işiniň çäklerinde türkmen-awstriýa işewürler maslahaty geçirildi şeýle-hem, Türkmenistanyň ministrlikleriniň we edaralarynyň ýolbaşçylarynyň, Türkmenistanyň Senagatçylar we telekeçiler birleşmesiniň wekilleriniň Awstriýa Respublikasynyň kompaniýalarynyň wekilleriniň arasynda ikitaraplaýyn gepleşikler geçirildi.


text:
Saturday, January 22, 2011
Amerikada yaşan Türkmen alymy
Edermen adam Dr. M.Göklengi yatlap
Dr.Mämed Şirmuhammedi
(Dr. Mehmet Gökleň)
Dr.Mämed Şirmuhammedi, 18.5.1912-nji ýylda Kümüşdepede söwdagär bir maşgalada dünýä gelýär. Ol türkmenleriň şol wagtky belli baýlaryndan Annamuhammed Hajynyň ogludyr. Mämed, Baýjan Turany bilen bile (1928-nji ýylda) Türkiýä okuwa gaýdýar. Ol, Baýjan Turanynyň Türkiýä okuwa gitmek üçin Tähräne gidendigini eşidenden soňra özüniň-de Kümüşdepeden Tährana gaýdýar we Baýjan Turany bilen sataşyp, bir aýlap Tähranda galyp, soňra Türkiýä tarap ýola düşýärler. Olar Eýranyň Enzeli Port şäherinden Bakuwa we ol ýerden-de Türkiýäniň Trabzon şäherine ýetýärler.
Baýjan bilen Mämed Türkiýäniň İzmir şäherine ýerleşdirilýär, olar bu şäherde Lisäni tamamlaýarlar (1934).
Bu ýerde, Mämed Şirmuhammediniň öz ady we familýasini özgerdip Gökleň familýasyny alandygyny aýtmak gerek we şondan soňra ol Mehmet Gökleň diýilip tanalyp başlanýar.
İzmir lisesini tamamlandan soňra (1934) Mehmet Gökleň, İstanbul uniwersitetiniň medisina fakultetine girýär we bu fakultäni 1940-njy ýylda tamamlaýar. Dr.M.Gökleň şol fakultäniň iç keselleri boýunça bölümine asistant bolup girýär we 1944-nji ýylda bu bölümden iç keselleri barada spesialist bolup çykýar. Soňra Jeýhan şäherine gidip ol ýerde işläp başlaýar.
Ýöne ol, bu ýerde 3 ýyllap işländen soňra (ýanwar 1947) İstanbula gaýdyp gelýär we 1948-nji ýylyň ýanwar aýynda-da Amerika gidýär we ol ýerde işläp, 1986-njy ýylda pensiýa çykýar. Onuň, Amerikaly aýalyndan bir ogly (Emir-Kent) bilen bir gyzy (Leýla) bar we olar häzir, Amerikanyň New Ýork şäherinde ýaşaýarlar.
Dr.M.Gökleň Eýrandan gelen garyndaşlaryny we beýleki türkmenleri öz daşyna ýygnap olara ýol görkezip okamaklaryna-işlemeklerine öz ýardamyny gaýgyranok.
1951-52-nji ýyllarda New Ýorkda Türkistanlylar Jemgiýeti gurulan wagty Dr.M.Göklen bu jemgiýetiň ýolbaşçysy edip saýlanýar. Ol, bu işi 2 ýyllap dowam etdirýär.
***********************
Çeşme: Dr.Mehmet Kılıç: Dünya Türkmenleri
Posted by Arne Goli (A.Gürgenli) at 2:32 AM
Subscribe to: Post Comments (Atom)


text:
Erdogan Haşoginiň öldürilmeginiň birnäçe gün öňünden 'planlaşdyrylandygyny' aýdýar
Türk prezidenti Rejep Taýýyp Erdogan saud arabystanly žurnalist Jamal Haşoginiň öldürilmeginiň birnäçe gün öňünden “planlaşdyrylandygyny” aýdýar. 23-nji oktýabrda türk parlamentinde geçirilen ýygnakda Erdogan Haşoginiň öldürilmeginden bir gün ozal, saud arabystanly agentleriň bir toparynyň Türkiýä gelip başlandygyny aýtdy. “The Washington Post” neşiriniň synçysy Haşogi öýlenmek üçin resminamalary almak üçin 2-nji oktýabrda Saud Arabystanynyň Stambuldaky konsulhanasyna girenden soňra ýitirim bolupdy. Читать дальше...


text:
Türkmen dili
Türkmen dili: Türkmenistanyň resmi dilidir. Türkmen dili - türki dilleriň oguz dilleri toparyna degişlidir. Türkmenistanyň halkynyň esasy ulanýan dili bolup, şeýle hem Eýranda, Owganystanda, Türkiýede, Garagalpagystanda, Täjigistanda, Gazagystanda, Özbegistanda, Stawropol ülkesinde, Astrahan oblastynda bölekleýin ulanylýar.
Taryhy[üýtget | edit source]
Türkmeniň häzirki ulanylýan edebi diliniň döreýşi köp kişi tarapyndan Magtymgulynyň şygryýeti bilen baglanyşdyrylýar. Magtymguly ilkinjileriň hatarynda halkyň ulanýan dilini öz çylşyrymly dini-pelsepi-sosial temalarda ýazylan şygyrlaryna sygdyrmagy başarypdyr. Şol bir wagtyň özünde gündelik türkmen durmuşynyň meselelerine hem örän ýiti çemeleşmegiň hötdesinden gelendigi üçin türkmenleriň we beýleki Merkezi Aziýa halklarynyň arasynda aýratyn hormatdan peýdalanýar.
Käbir goýberilýän ýalňyşlyklar[üýtget | edit source]
"meň" däl "meniň", "şumat" däl "şu wagt", "wagyt" däl "wagt", "bagyt" däl "bagt", "howwa" däl "hawa"," şoň ýaly" däl "şolar ýaly".


text:
Türkmen häkimiýetleri tigir gününiň öňýanynda ilatdan pul toplaýarlar. Türkmenistanyň döwlet sport komiteti Aşgabat şäheriniň sport komitetiniň üsti bilen dilden görkezme ýaýradyp, 3-nji iýuna bellenen tigirli ýörişiň öňünden sport mekdepleriniň müdirlerine tigir, sport geýimleri, baýdajyklar we tigir nasoslary üçin pul toplamagy tabşyrdy diýip, Azatlygyň Aşgabatdaky habarçysy aýdýar.
Читайте также на русском
Türkmenistanyň prezidentiniň aprel aýynyň ortasynda yglan eden kararyna görä, mundan beýläk 3-nji iýunda ýurtda tigir güni bellener.
Bu ýagdaýda tigirleriň, sport geýimleriň we beýleki esbaplaryň bahasy hem ýokarlanýar.
"Häzirki wagtda tigir 700 we 900 manat aralygynda durýar, geýimler 150-200 manat. Puly trenerlerden toplaýarlar. Talap edilýän tigirleriň sany 5-9 aralygynda. Hususan-da, futbol mekdebinden 9 sany tigir, küşt mekdebinden 5 tigir talap edilýär. Her mekdepden 15 we 20 sany sport geýimini talap edýärler. Şeýle geýimleri her ýyl täzeden satyn almaly. Könesi dabaralar üçin bolmaýar. Ortaça hasapdan her trener 500 manatdan tabşyrmaly. Mundan daşary her trenerden nasos üçin 30 manatdan toplaýarlar", - diýip, Azatlygyň Aşgabatdaky habarçysy aýdar.
Azatlyk Radiosy pul toplamak boýunça habar berilýän bu karar barada Türkmenistanyň sport resmilerinden resmi maglumat alyp bilmedi.
Köpçülikleýin tigirli ýörişler soňky ýyllarda Türkmenistanyň paýtagtynda däbe öwrüldi. Häkimiýetleriň guramaçylygynda we okuwçylaryň, döwlet işgärleriň müňlerçesiniň gatnaşdyrylmagynda geçirilýän şeýle sport çärelerine köplenç ýurduň prezidenti Gurbanguly Berdimuhamedow hem gatnaşýar.
Adatça tigirler we geýimler gatnaşyjylaryň öz hasabyna, ýa-da olary ugradan edaranyň hasabyna üpjün edilýär. Şol bir wagtda-da, tigirli ýörişleriň gatnaşyjylary tigirleri we beýleki zerurlyklary özbaşdak satyn almaga rugsat berilmeýändigini, olaryň satyn alynmagynyň pul tabşyrylyp araçylaryň üsti bilen guramalaşdyrylýandygyny we munuň köplenç has gymmada düşýändigini aýdýarlar.
"Bazarda kiçi nasoslar 20 manada, ululary 30 manada durýar. Şunça köp nasosyň nämä gerekdigi düşnüksiz. Trenerler her bir ýokarda duranyň girdeji aljak bolýandygyny çak edýärler. Tigirler yzygiderli satyn alynýar. Olaryň bir bölegi sport komitetlerinde galýar. Beýlekileri sandan çykýar. Sebäbi ozalky ýyllarda ýokary bahadan pes hilli tigirler satyn alypdy we olar bir gezek üçindi. Şeýle biznes edildi" diýip, Azatlygyň habarçysy aýdýar.
Azatlyk Radiosynyň Türkmenistandaky çeşmeleri sport mekdeplerinde pul toplanmagynyň işgärleriň arasynda nägilelik döredendigini aýtdy.
"Sport gämisindäki gozgalaňy gandbol we basketbol mekdepleriniň aýal trenerleri döretdi" diýip Azatlygyň çeşmesi belleýärler we şeýle dowam etdirýär: "Olar 1200 - 1300 manat möçberdäki aýlyklaryndan 500 manat puly tölemekden ýüz öwrüp, döwlet sport komitetine kollektiwleýin hat ýazdylar. Olaryň köpüsi öz çagalaryny ýeke terbiýeleýärler. Üstesine, munuň öňüsyrasynda olardan mejburyýet bilen gazet-žurnallar üçin 100 manat toplap aldylar" diýip, Azatlygyň habarçysy aýtdy.
Onuň sözlerine görä, häkimiýetler protest bildirenleriň arzasyny ýyrtypdyr, şeýlelikde pul tabşyrmak meselesi açyklygyna galypdyr.
Soňky ýyllarda Türkmenistanda döwlet tarapyndan guramalaşdyrylýan çäreler, şol sanda sport çäreleri üçin ilatdan pul toplamaklyk däbe öwrüldi.
Türkmenistanyň prezidenti Gurbanguly Berdimuhamedow köplenç ýurtda geçirilýän köpçülikleýin sport çäreleriniň inisiatory bolup çykyş edýär. Şeýle-de, döwlet baştutany sagdyn durmuşy propaganda edýär we köpçüliginiň öňünde dürli sport görnüşlerinde ýygy-ýygydan çykyş edýär. Döwlet telewideniýesi Berdimuhamedowyň tigirli, atly, awtoulagly ýaryşlarda birinji bolandygyny we beýleki sport görnüşlerinde üstünlikli çykyş edýändigini habar berip durýar.